**ПРОГРАМ ПОСЛОВАЊА ПРЕДУЗЕЋА**

**ЗА 2022.ГОДИНУ**

Број: 1116

Датум: 30.11.2021.

**САДРЖАЈ**

1. ОПШТИ ПОДАЦИ О ПРЕДУЗЕЋУ, СТАТУС И ПРАВНА ФОРМА
	1. Мисија, визија
	2. Основе за израду Програма пословања за 2022. годину
	3. Организациона структура – органи управљања
2. АНАЛИЗА ПОСЛОВАЊА У 2021.ГОДИНИ
	1. Процењени физички обим активности
	2. Биланс стања на дан 31.12.2021.године
	3. Биланс успеха за период 01.01.-31.12.2021. године
	4. Извештај о токовима готовине у периоду од 01.01. – 31.12.2021.године
	5. Приказ планираних и реализованих индикатора пословања
	6. Спроведене активности у области корпоративног пословања
3. ЦИЉЕВИ И ПЛАНИРАНЕ АКТИВНОСТИ ЗА 2022.ГОДИНУ
4. ПЛАНИРАНИ ИЗВОРИ ПРИХОДА И РАСХОДА

 4.1 Биланс стања на дан 31.12.2022.годину

 4.2 Биланс успеха за период 01.01.-31.12.2022.годину

 4.3 Извештај о токовима готовине у периоду од 01.01. до 31.12.2022. године

 4.4 Приходи из буџета

 5. ПЛАНИРАНИ НАЧИН РАСПОДЕЛЕ ДОБИТИ, ПЛАНИРАНИ НАЧИН ПОКРИЋА ГУБИТАКА У 2022.ГОДИНИ

 6. ПЛАН ЗАРАДА И ЗАПОШЉАВАЊА – структура запослених по секторима, квалификациона структура, старосна структура, структура по полу, структура по времену у радном односу, динамика запошљавања, исплаћена маса за зараде, број запослених и просечна зарада по месецима за 2021. годину, бруто 1-бруто 2, накнаде Надзорног одбора

 7. КРЕДИТНА ЗАДУЖЕНОСТ

 8. ПЛАН ИНВЕСТИЦИОНОГ И ТЕКУЋЕГ ОДРЖАВАЊА И НАБАВКЕ МАТЕРИЈАЛА И УСЛУГА У 2022. ГОДИНИ

 9. ПЛАНИРАНЕ НАБАВКЕ

 10. КРИТЕРИЈУМИ ЗА КОРИШЋЕЊЕ СРЕДСТАВА ЗА ПОСЕБНЕ НАМЕНЕ

1. **ОПШТИ ПОДАЦИ О ПРЕДУЗЕЋУ, СТАТУС, ПРАВНА ФОРМА**

ПОСЛОВНО ИМЕ: Јавно предузеће комунално стамбено грађевинске делатности

СЕДИШТЕ: Бачка Топола, Матије Корвина 18

СТАТУС: активно привредно друштво

ПРАВНА ФОРМА: јавно комунално предузеће

ПРЕТЕЖНА ДЕЛАТНОСТ: 38.11 – сакупљање неопасног, инертног отпада

МАТИЧНИ БРОЈ: 08032874

ПИБ: 101443745

ОСНИВАЧ: Скупштина Општина Бачка Топола

ВЕБ: www.komgrad.com

ЕМАИЛ: komgrad@stcable.rs

Јавно предузеће је основано ради обезбеђивања трајног обављања делатности од општег интереса, као и редовног задовољавања потреба корисника, обезбеђења производа и услуга, односно обављања комуналне делатности од општег интереса. На основу Одлуке о усклађивању одлуке о оснивању јавног предузећа за комунално стамбене грађевинске делатности „КОМГРАД” Бачка Топола од 17.маја 2018.године „Сл.лист Општине Бачка Топола” бр. 11, обавља следеће комуналне делатности:

* снабдевање водом за пиће;
* пречишћавање и одвођење атмосферских и отпадних вода;
* управљање комуналним отпадом;
* управљање гробљима, сахрањивање и погребне услуге;
* одржавање чистоће на површинама јавне намене;
* одржавање јавних зелених површина;
* уређење некатегорисаних путева
* димничарске услуге
* делатност зоохигијене
* снабдевање топлотном енергијом

Јавно предузеће комунално стамбено грађевинске делатности „КОМГРАД” је основано у Суботици 16.05.1977.године. Од оснивања до данас вршено је усаглашавање регистрације овог предузећа са законским прописима да би исто 28.12.1989.године добило постојећи организациони облик – **Јавно предузеће.**

 Оснивач предузећа је **Скупштина Општине Бачка Топола**, уписан код Агенције за привредне регистре Републике Србије и послује као такво. Регистрован је код Агенције за привредне регистре 22.10.2005.године.

Матични број предузећа је 08032874, и врши комуналне послове од општег интереса. Претежна делатност предузећа: 38.11, назив делатности: Сакупљање отпада који није опасан.

**Дугорочни и средњорочни план пословне стратегије** није још усвојен од стране општине Бачка Топола. Разлози леже пре свега у томе што је Општина у фази израде стратегије развоја до 2030.године. Доношење средњорочног и дугорочног плана ЈП „Комград” планира још у 2021.години. Циљеви стратегије морају бити постављени тако да допринесу унапређењу нивоа квалитета услуга и учинака заштите животне средине, пораст броја корисника наших услуга, задовољство корисника наших услуга, задовољство запослених, транспарентност у раду и све у складу са Стратегијом развоја Општине.

Усвојен Програм пословања ће бити објављен на интернет страници Комград-а.

**1.1 Мисија, визија**

Мисија предузећа „Комград” Бачка Топола је **обезбеђивање услова за уредно, квалитетно и економски задовољавајуће пружање свих врста комуналних услуга грађанима општине Бачка Топола** с посебним освртом на заштиту животне средине и сталну бригу о задовољству корисника услуга. Предузеће своју мисију сагледава у континуираном и квалитетном обављању поверених делатности на технолошки савремен и еколошки прихватљив начин, уз максимално поштовање јавног интереса локалне средине у којој послује. Приоритети су задовољство запослених који би својим радом требали да допринесу одличном квалитету услуга и процеса рада, окружење у којем су сви запослени квалификовани и способни да обаве поверене задатке, одржавање инфраструктуре и квалитетни услови рада, заштита на раду и безбедна радна средина у складу са сигурносним захтевима и законском регулативом.

Своју мисију Предузеће спроводи кроз интензивну сарадњу са становништвом уз развој еколошке свести и одговорности, поштовањем принципа одрживог развоја, сталну бригу о задовољству својих радника и свих корисника услуга и њиховој добробити.

**Визија** Предузећа је да буде **препознатљива у окружењу кроз примену најбољег вршења услуга**, планирања инвестиција и економске оправданости која не само да уводи нова правила, него их и предвиђа и креира уз поштовање принципа заштите животне средине.

**Вредности** којима се руководи Предузеће су: квалитет и усмереност на потрошаче, професионалност и одговорност, еколошка освештеност, тимски рад, лични развој запослених.

Своју визију Предузеће планира да оствари стратегијом константног улагања у развој и модернизацију постојећих капацитета применом нових технолошких решења у циљу да својим корисницима понуди разноврснију и квалитетнију услугу у складу са захтевима корисника и друштвене заједнице, а самим тим и унапреди укупно пословање и развија позитиван начин пословања.

ЈП „КОМГРАД” жели постати савремено, технички и технолошки опремљено предузеће, које ће развити иновативне и сигурне начине за пружање услуга из области комуналне привреде, које примењује најбоље примере светске праксе у области заштите животне средине и одрживог развоја и које ће бити препознатљиво као сервис компанија.

* 1. **Основе за израду програма за 2022. годину – законски оквир**

Влада Републике Србије, на седници одржаној 14.октобра 2021.године, у складу са овлашћењима, а на основу члана 60. Закона о јавним предузећима, донела је уредбу о утврђивању елемената годишњег Програма пословања за 2022.годину, односно трогодишњег Програма пословања за период 2022.-2024. године јавних предузећа и других облика организовања који обављају делатност од општег интереса.

Елементи за израду годишњег Програма пословања предузећа за 2022.годину ближе су утврђени у Смерницама, које су саставни део Уредбе:

Тачка 1 - општи подаци

Тачка 2 - анализа пословања у 2021. години

Тачка 3 - циљеви и планиране активности за 2022.годину

Тачка 4 - планирани извори прихода и позиције по наменама

Тачка 5 - планирани начин расподеле добити, односно планирани начин покрића губитка

Тачка 6 - план зарада и запошљавања

Тачка 7 - кредитна задуженост

Тачка 8 - планиране набавке

Тачка 9 - план инвестиција

Тачка 10 - критеријуми за коришћење средства за посебне намене

На основу члана 22. став. 1. тачка 2. и на основу члана 59. Закона о јавним предузећима („Службени гласник РС” број: 15/2016), члана 38. став 1. тачка 2. Статута Јавног комуналног предузећа „ЈП КОМГРАД“ Бачка Топола, број 620/1, који је ступио на снагу 18.02.2017. године, Надзорни одбор Јавног комуналног предузећа „ЈП КОМГРАД” Бачка Топола, на XXXVI седници одржаној 30.11.2021. године, доноси: **Програм пословања за 2022.годину**.

Код израде прелиминарног плана полази се од циљева и **свеобухватне анализе пословања за 2021.годину**, коју анализу можемо добити након састављања биланса стања, и биланса успеха, до тада се можемо служити проценама анализе. Потребно ће бити детаљно изанализирати остварене резултате из 2021.године. Све планиране, а нереализоване активности треба наставити и остварити у 2022.години.

У складу са чланом 50. Закона о јавним предузећима прописано је да за сваку календарску годину јавно предузеће доноси Годишњи програм пословања и доставља га оснивачу ради давања сагласности. Истим чланом је дефинисано да Годишњи програм пословања садржи: планиране изворе прихода и позиције расхода по наменама, планиране начине расподеле добити или покриће губитка, елементе за целовито сагледавање политике цена услуга, зарада и запошљавања у предузећу, критеријуме за коришћење средстава за помоћ, спортске активности, пропаганду и репрезентацију, инвестиције, итд.

Годишњи планови за индиректне и директне буџетске кориснике, као и остале кориснике су основ за састављање буџета општине.

Обављање делатности предузећа регулишу следећи прописи:

* **Закон о јавним предузећима** („Сл. гласник РС“, бр. 15/2016 и 88/2019, );
* **Закон о раду** („Сл. гласник РС“, бр. 24/2005, 61/2005, 54/2009, 32/2013, 75/2014, 13/2017 –одлука УС, 113/2017 и 95/2018-аутентично тумачење)
* **Закон о облигационим односима** („Сл. лист СФРЈ“, бр. 29/78, 39/85, 45/89 - одлука УСЈ и 57/89, „Сл. лист СРЈ“, бр. 31/93, „Сл. лист СЦГ“, бр. 1/2003 - Уставна повеља и „Сл.гласник РС“, бр.18/2020);
* **Закон о порезу на додату вредност** („Сл. гласник РС“, бр. 84/2004, 86/2004 - исправка, 61/2005, 61/2007, 93/2012, 108/2013, 6/2014 – усклађени дин. изн., 68/2014 – др. закон, 142/2014,5/2015 – усклађени дин. изн., 83/2015, 5/2016 – усклађени дин. изн., 108/2016, 7/2017 – усклађени дин. изн., 113/2017, 13/2018 усклађени дин.изн., 30/2018, 4/2019-ускл.дин.изн., 72/2019 и 8/2020-усклађени дин.изн.);
* **Закон о рачуноводству** („Сл. гласник РС“, бр. 73/2019);
* **Закон о буџетском систему** („Сл. гласник РС“, бр. 54/2009, 73/2010, 101/2010, 101/2011, 93/2012, 62/2013, 63/2013 - испр., 108/2013, 142/2014, 68/2015 - др. закон, 103/2015, 99/2016, 113/2017, 95/2018, 31/2019 и 72/2019);
* **Закон о комуналним делатностима** („Сл. гласник РС“, број 88/2011, 104/2016 и 95/2018);
* **Закон о привредним друштвима** („Сл. гласник РС“, бр. 36/2011, 99/2011, 83/2014 - др. Закон 5/2015, 44/2018, 95/2018 и 91/2019);
* **Закон о локалној самоуправи** („Сл. гласник РС“, број 129/2007, 83/2014 др. закон, 101/2016 - др. закон и 47/2018);
* **Закон о привременом уређивању основица за обрачун и исплату плата, односно зарада и других сталних примања код корисника јавних средстава** („Сл. гласник РС“, бр. 116/2014 и 95/2018);
* **Закон о финансирању локалне самоуправе** („Сл. гласник РС“, бр. 62/2006, 47/2011, 93/2012, 99/2013 - усклађени дин. изн., 125/2014 - усклађени дин. изн., 95/2015 - усклађени дин.изн., 83/2016, 91/2016-усл.дин.изн, 104/2016 - др. закон, 96/2017 - усклађени дин. Изн, 89/2018-усл.дин.изн, 95/2018-др.закон, 86/2019- усклађени дин.изн. и 126/2020-усклађени дин.изн.);
* **Закон о јавним** **набавкама** („Сл. гласник РС“, бр. 91/2019);
* **Закон о водама** („Сл.гласник РС“, бр. 91/2019
* **Закон о роковима измирења новчаних обавеза у комерцијалним трансакцијама** („Сл.гласник РС“, бр. 119/2012, 68/2015, 113/2017 и 91/2019);
* **Закон о водама** („Сл. гласник РС“, бр. 30/2010, 93/2012, 101/2016, 95/2018 и 95/2018-др.закон);
* **Закон о управљању отпадом** („Сл. гласник РС“, бр. 36/2009, 88/2010, 14/2016 и 95/2018-др.закон);
* **Уредба о начину и контроли обрачуна исплата зарада у јавним предузећима** („Сл. гласник РС“ број 27/2014);
* **Уредба о поступку за прибављање сагласности за ново запошљавање и додатно радно ангажовање код корисника јавних средстава** („Сл. гласник РС“, бр. 113/2013, 21/2014, 66/2014, 118/2014, 22/2015, 59/2015, 62/2019 и 50/2020);
* **Правилник о обрасцима тромесечних извештаја о реализацији годишњег односно трогодишњег програма пословања јавних предузећа** („Сл. гласник РС“, бр. 36/2016);
* Смернице за израду годишњих програма пословања за 2022.годину на основу Уредбе Владе од 14.10.2021. године;
* **Статут општине Бачка Топола**
* Одлуке о промени оснивачког акта Јавног комуналног предузећа „Комград“ („Службени лист општине Бачка Топола“,);
* Статут ЈП Комград Бачка Топола
* **Посебан колективни уговор за јавна комунална предузећа** („Сл гласник РС“, бр. 27/2015, 36/2017, 5/2018 и 94/2019);
* Појединачни Колективни уговор у ЈП „Комград“
* Други прописи којима је регулисано пословање јавних предузећа као и интерних аката, правилника као и упутства оснивача

Предузеће примењује и остале прописе из области рачуноводства (Међународни рачуноводствени стандарди, Међународни стандарди финансијског извештавања), права, радних односа, интерних аката и правилника у предузећу, као и упутства оснивача.

ЈП „Комград” није још усвојио дугорочнe и средњорочне планове стратегије и развоја, и ове документе Јавно предузеће треба да донесе у складу са републичком и локалном пројекцијом и стратегијом реструктуирања јавних комуналних предузећа. У току је доношење стратегије развоја општине Бачка Топола.

Поред основних делатности ово комунално предузеће према Статуту предузећа обавља и следеће делатности:

* 38.21 – третман и одлагање отпада који није опасан
* 36.00 – сакупљање, пречишћавање и дистрибуција воде
* 37.00 – уклањање отпадних вода
* 81.29 – услуге осталог чишћења
* 81.30 – услуге уређења и одржавања околине
* 96.03 – погребне и сродне делатности
* 35.30 – снабдевање паром и климатизација
* 33.11 – поправка металних производа
* 41.20 – изградња стамбених и нестамбених зграда
* 42.11 – изградња путева и аутопутева
* 42.21 – изградња цевовода
* 42.22 – изградња електричних и телекомуникационих водова
* 42.91 – изградња хидротехничких објеката
* 42.99 – изградња осталих непоменутих грађевина
* 43.11 – рушење објеката
* 43.12 – припремна градилишта
* 43.22–постављање водоводних, канализационих, грејних и климатизационих система
* 43.31 – малтерисање
* 43.32 – уградња столарије
* 43.33 – постављање подних и зидних облога
* 43.34 – бојење и застакљивање
* 43.39 – остали завршни радови
* 43.91 – кровни радови
* 43.99 – остали непоменути специфични грађевински радови
* 45.20 – одржавање и поправка моторних возила
* 46 – трговина на велико, осим трговине моторним возилима и мотоциклима
* 47 – трговина на мало, осим трговине мотовним возилима и мотоциклима
* 71.11 – архитектонска делатности
* 71.12 – инжењерске делатности и техничко саветовање
* 81.22 – услуге осталог чишћења зграда и опреме
* 82 – канцеларијске – административне и друге помоћне пословне делатности
* 03.12 – слатководни риболов
* 03.22 – слатководне аква културе

Предметне делатности ово предузеће je у 2021. години обављало на територији насељеног места Бачка Топола, Мићуново и Зобнатица, осим делатности управљања комуналним отпадом којим су поред горе наведених насељених места покривена и следећа насељена места: Мали Београд, Карађорђево, Томиславци, Гунарош и Богарош. Од наредне године требало би планирати да, а у склaду са изменама одлуке и Правилника, ЈП „Комград” са овом делатношћу покрије целу општину.

Циљ оснивања јавног предузећа је развој и унапређивање трајног обављања послова делатности од општег интереса и од посебног значаја за општину Бачку Тополу.

**1.3 Организациона структура** - шема

Предузеће се организује као јавно предузеће у циљу остваривања комуналних делатности, **као делатност од општег интереса**, на територији града Бачка Топола и пружања услуга од значаја за остварење животних потреба физичких и правних лица у области снабдевања водом за пиће, пречишћавања и одвођења атмосферских и отпадних вода, управљања комуналним отпадом, управљања гробљима и обављања погребних услуга, одржавања улица, одржавања чистоће на површинама јавне намене, одржавања јавних зелених површина, хватања и збрињавања паса луталица, као и рада зимске службе.

Предузећем управља Надзорни одбор, чији су чланови именовани од стране Скупштине општине Бачка Топола у складу са Статутом, на мандатни период од 4 године. Председник Надзорног одбора је **Норберт Сатмари**, 02-109/2020-V oд 23.12.2020.године. Чланови Надзорног одбора су **Добрила Крсмановић** и из реда запослених **Јанош Пажа**.

Диана Домањ Дудаш – дипломирани економиста, именована је на место директора на основу решења Скупштине општине Бачка Топола, бр. 02-93/ 2021-V на мандатни период од четири године, почев од 11.10.2021.године.

Организациона шема:

**Надзорни одбор**

**Сатмари Норберт – председник**

**Добрила Крмсановић – члан**

**Јанош Пажа - члан**

**Директор – Диана Домањ Дудаш**

**Служба за опште послове и финансије**

**Служба за контролу инсталација система којима управља ЈП**

**Служба за водовод и канализације**

**О.Ј. погребне услуге**

**О.Ј. за комуналне послове**

**О.Ј. за одржавање и зоохигијен**

**О.Ј. за топлотну енергију и одрж.чистоће**

1. **АНАЛИЗА ПОСЛОВАЊА У 2021. ГОДИНИ**

2.1 Процењени физички обим активности

Физички обим остварених резултата се изржава количином остварених производа или услуга у одређеном временском периоду. Физички обим као мерило резултата пословања исказује се у натуралним јединицама мере: комадима, тонама, бројем услуга итд. Физички обим је главно мерило остварених резултата пословања. Укупан приход и добит су изведена мерила која за основу имају физички обим оствареног резултата. Физички обим реализације услуга из основне делатности предузећа подразумева– дистрибуцију пијаће воде, одвожење отпадних вода, као и одржавање зелених површина, чишћење јавних површина, број обављених сахранa, број однетoг анималног отпада, сакупљени комунални отпад у тонама.

Резултат пословања предузећа није једноставно утврдити, било да се они утврђују у једном временском пресеку месеца, тромесечју или години. Најчешће се резултати исказују преко физичког обима или пак оствареног укупног прихода и добити.

Пројекцију финансијских показатеља за 2022.годину треба израдити на основу остварених резултата и процене па из тога произилази да ће Програм пословања за 2022.годину бити урађен на основу процене остварења физичких и финансијских показатеља за 2021.годину као и на основу инструкција за израду Програма пословања од стране Владе као и од стране оснивача.

Приказ обима услуга из основне делатности:

|  |  |  |  |  |  |
| --- | --- | --- | --- | --- | --- |
|  | Делатност | Јед.мера производа | План 2021. | Проценаостварења за 2021. | Планирано у 2022.год |
|  | 1 | 2 | 3 | 4 | 5 |
| 1 | Снабдевање водом за пиће | м3 | 820.000 | 836.400 | 869.856 |
| 2 | Одвођење отпадних вода | м3 | 370.000 | 370.000 | 450.000 |
| 3 | Пражњење септичких јама | тура | 2.000 | 2.100 | 1.900 |
| 4 | Управљање комун.отпадом- изношење смећа | М2 | 6.000.000 | 6.300.000 | 6.900.000 |
| 5 | Одржавање чистоће на површинамајавне намене | м2 | 23.279.778,2 | 23.279.778,2 | 23.279.778,2 |
| 6 | Грејање- дистрибуција и управљање дистрибутивним системом природног гаса | м2 | 15.000 | 15.000 | 15.000 |
| 7 | Зоохигијена | тура | 160 | 160 | 160 |
| 8 | Хватање и збрињавање паса луталица | ком паса | 150 | 200 | 200 |
| 9 | Димњичарске услуге | ком | 200 | 200 | 200 |
| 10 | Погребне услуге- сахрана | ком | 250 | 300 | 300 |
| 11 | Одржавање банкина | м2 | 110.000 | 110.000 | 110.000 |
| 12 | Зимска служба - путеви | м | 300.000 | 300.000 | 300.000 |

Физички обим услуга испорука пијаће воде у 2022. години је процењен за 4% више у односу на процењену реализацију у 2021.години и за 2% више за планирани обим за 2021. годину. Још увек постоје потрошачи који неће да уграде водомере, а паушално коришћење воде не приказује реалну слику. С друге стране мерни инстументи су неприступачни, налазе се под земљом, и у условима влаге што додатно утиче на прецизност евидентирања количине воде. Предузеће у зависности од сопствених могућности планира и даље да набавља даљинске водомере.

Обим одвођења отпадних вода и пречишћавања отпадних вода за 2022. годину је процењен за 7 % више у односу на 2021. годину, због стављања у функцију Пречистача отпадних вода.

Обим количине управљања комуналним отпадом се планира да буде повећан за 8% у односу на процену реализације из 2021. године, пре све због покривања нових насељених места у општини.

Планира се раст броја ухваћених и збринутих паса, због рестуктурирања зоохигијенске службе.

* 1. **Биланс стања на дан 31.12.2021.године**

У Билансу стања за период од 01.01. – 31.12.2021.године најважнији елементи су имовина, обавезе, капитал, залихе. На крају 2021.године укупна актива ( која у себи садржи уписани а неуплаћени капитал, сталну имовину, одложена пореска средства и обртну имовину) на дан 31.12.2021.године процењена је на 287.158 хиљада динара. У оквиру активе, стална имовина учествује са 66,25% и обртна имовина са 32,70 %. Процењена стална имовина износи 190.248 хиљада динара. На страни пасиве, учешће капитала у укупној пасиви је 60,99%, краткорочних обавеза 40,26 %. Биланс стања на дан 31.12.2021.године се налази у **Прилогу 1**.

**2.3 Биланс успеха за период 01.01. – 31.12.2021.године**

Биланс успеха ЈП,,Комград” Бачка Топола представља преглед прихода, расхода и резултата пословања за период од 01.01.2021.до 31.12.2021.године.

Педузеће је Програмом пословања за 2021.годину пројектовало позитиван резултат у износу од 500.000 динара, што Предузеће процењује да ће добити и остварити у предвиђеном износу.

Пословни приходи се процењују за 11,82% мање у односу на планиране, док се пословни расходи процењују за 13,53% мање у oдносу на планиране. Приходи од продаје се процењују за 14,09% мање у односу на планиране. Разлог одступања је тај што комуналним услугама нисмо покривали остала насељена места општине Бачка Топола, као што је то планирано, због неиспуњености предуслова, мањка капацитета, и у кадровском и у техничком смислу, тако да број корисника није повећан.

 По проценама укупни приходи на дан 31.12.2021.године, треба да су 196.620 хиљада динара, а укупни расходи 196,127 хиљада динара.

Учешће материјалних трошкова и трошкова горива и енрегије у структури укупних расхода износи 26,67%. Учешће трошкова запослених у укупним расходима је 47,62%. Трошкови амортизације по проценама ће бити 22 милион динара.

 У 2021. години је настављен тренд тешких услова пословања, првенствено се мисли на важеће цене услуга, које су неекономске, и високе цене улазних основних материјала – гас, електрична енергија, гориво, и губитке на мрежи, стари возни парк, отежана наплата, велика потраживања и глобалне проблеме, као и епидемолошка ситуација, који су резултирали додатне трошкове. Све ово је имало утицаја на резултате пословања у 2021.години, али поред свих ових узрока ЈП „Комград” је своју основну функцију реализовало. Биланс успеха на дан 31.12.2021.године се налази **у Прилогу 1а**.

**2.4 Извештај о токовима готовина у периоду од 01.01. до 31.12.2021.године**

Извештај о токовима готовине у периоду од 01.01.2021.године до 31.12.2021.године, је основни финансијски извештај, који свеобухватно приказује новчане ефекте проистекле из пословних, инвестиционих и финансијских активности предузећа у одређеном периоду, значи представља преглед прилива и одлива. Он служи за процењивање способности предузећа да генерише готовину и потребе предузећа да ту готовину користи. Поред наведеног, овај извештај доприноси оцени ликвидности у претходном периоду. Он представља **преглед стицања и трошења готовине предузећа** у одређеном временском периоду.

Предузеће је у току 2021.године располагало са довољно ликвидних средстава за измирење текућих обавеза. Процењује се да ће укупни приливи готовине износити 200.270 хиљада динара, док се укупни одливи процењују на 194.562 хиљада динара.

Основне приливе чине продаја и остали приливи из редовног пословања од наплате услуга физичких и правних лица. По процени стање готовине на дан 31.12.2021.године на основу процене ће бити 27.810 хиљада динара. А након измене плана пословања план је био 20.600. Планирани токови готовине по кварталима, усклађени су са очекиваним приливима и одливима новчаних средстава из пословних, инвестиционих и активности финансирања. Структуру прилива чине 100% приливи из пословних активности. **Прилог 1б.**

Пројекција финансијских показатеља је рађена на основу обрађених резултата за прва три квартала и пројекције остварења за задњи квартал 2021. године. Финансијски план када су у питању приходи, је остварен са 84%, а расходи са 81%. Уравнотежен однос прихода и расхода за резултат ће имати још једну годину завршену позитивним финансијим резултатом.

* 1. **Приказ планираних и остварених резултата - Анализа остварених индикатора пословања**

Анализирани индикатори пословања показују да предузеће послује стабилно и одрживо без обзира на све изазове који се пред нас постављају. Такође, је приметно да, без обзира на добре резултате, постигнуте претходних година, увек постоји простор за напредак и развој. С друге стране, индикатори нам откривају и потенцијалне ризике за пословање, а у овом случају је то свакако готово неконтролисан одлив радне снаге и немогућност потпуног упражњавања радних места.

Годишњи програми се раде на основу елемената које, на предлог надлежног министарства, утврђује Влада РС и у складу са донетим пословним стратегијама, и на основу анализе пословања из претходног периода.

У току обављања пословне активности предузећа, остварују се разни резултати као учинци вршења пословних функција предузећа у остваривању њихових задатака. Међутим, сви ти задаци подређени су извршењу основног задатка предузећа. Основни задатак је реализација услуга, а при томе се тежи остварењу што веће разлике у цени – у односу на цену коштања и набавне вредности, како би се из продајне цене надокнадили трошкови учињени на предмету пружања услуге и остварио известан вишак, који би представљао позитиван финансијски резултат, тј добит предузећа (у складу са чланом 4. став 4. Закона о јавним предузећима). Према томе код анализирања пословања предузећа, треба поћи од реализације – продаје услуге и оствареног финансијског резултата, што представља укупан резултат пословања предузећа у посматраном периоду. Мада, остварена реализација и постигнути резултат пословања не одражавају увек успешност или неуспешност пословања тог периода, већ могу бити последица и неактивности у претходном периоду или периодима. То значи, да се може десити да у предузећу има посебних резултата, јер се појединачни задаци извршавају – нпр.побољшана организација рада, набавка потребних материјала, резервних делова, итд. али нема укупног резултата јер је нпр.смањена наплата.

 **Приказ планираних и реализованих индикатора пословања се налази у Прилогу 4.**

Финансијски показатељи су корисни за потпуно сагледавање ситуације, као и доношење инвестиционих одлука у будућности. Показатељи се користе за поређење. У Прилогу су главни показатељи за 2019., 2020., 2021. годину, као и планирани параметри за 2022. годину.

Савремено финансијско управљање предузећем базира се на истраживању и квантификовању функционалних односа, који постоје између билансних позиција, стања и успеха, са циљем да се омогући објективна оцена његове активности и финансијског положаја. У том смислу, финансијска aнализа представља процес анализе перформанси из прошлости једне фирме у циљу утврђивања темпа њеног будућег развоја и позиције на тржишту. Ова анализа треба да пружи информације о томе каква је ликвидност посматраног предузећа, на који начин руководство финансира инвестиције, итд, све у свему даје реалну слику о пословању.

**Укупни капитал** у 2021.години је повећан за 6% у односу на претходну годину, због рационалнијег и ефикаснијег пословања у 2021. години.

**Укупна имовина** у 2021.години је повећана за 2% због набавке опреме.

**Пословни приходи** у 2021.години су повећани у односу на претходну годину, одступање је око 6%. Пословни приходи у 2021.години у односу на план су остварени у мањем обиму за 12%.

**Пословни расходи** су реализовани у мањем обиму у односу на план за 12%. Број запослених је у оквирима датих ограничења, то јест број запослених у 2021.години је 75. Инвестиције су редуковане у односу на претходну годину, али и за планирани обим, уместо планираних 26,2 милиона, у инвестиције смо усмерили само 5 милиона динара.

**Просечна нето зарада** је на нивоу планираног и на нивоу од 2020.године.

**Разлог одступања у односу на планиране индикаторе** – Планирање података је тешко зато што предузеће не може да предвиди све услове и не може да утиче на све факторе који детерминишу пословање – цена струје, горива, цена гаса, цена грађевинског материјала. Истовремено нас ограничава стање возног парка, које изискује високе трошкове одржавања. У 2021. години нисмо реализовали све планиране инвестиције, али смо и даље наставили са набавком потребних алата, опреме и возила за теренски рад. Током октобра 2021. године смо добили сагланост оснивача на Измену и допуну плана пословања, коју смо морали вршити пре свега због преузимања сеоског водовода у Гунарошу. На основу извршених анализа сматрамо да неће доћи до великих одступања у континуитету пословања, те да континуитет пословања предузећа неће бити угрожен.

**Спроведене активности за унапређење процеса пословања – корпоративно управљање**

Предузеће је у 2021. години спровело следеће активности за унапређење процеса пословања:

* интензивније активности у наплати потраживања – израда недељних планова
* константно праћење и доградња информационог програма – нови подсистеми, „моје стање”, „мој рачун”
* прикључење домаћинстава са микроводоводне мреже, откривање нелегалног прикључка
* израда мапи ризика
* увођење система контроле преко извештавања од стране руководиоца обрачунских јединица
* уведено је анкетирање корисника комуналних услуга са квалитетом услуге
* сарадња са другим водоводима из окружних општина
1. **ЦИЉЕВИ И ПЛАНИРАНЕ АКТИВНОСТИ ЗА 2022. ГОДИНУ, ОДНОСНО ЗА ПЕРИОД 2022-2024. ГОДИНЕ**

Циљеви предузећа за 2022. годину морају бити мерљиви, временски уоквирени, реални и достижни.

Основни циљ пословне политике Предузећа за 2022. годину је **наставак започетих пројеката**: повећати капацитет Фабрике воде, проширење канализационог система, уградња нових водоводних прикључака, уградња водомера у свим домаћинствима, стављање у функцију Пречистача отпадних вода, постепено преузимање мреже сеоских водовода, укинути све микроводне заједнице, као и стално одржавање објеката у надлежности предузећа, обновити возни парк, улагање у обуку запослених, увођење информационих новина – е рачун, електронско плаћање, оснажити и реструктуирати службу за хватање паса, као и службу за очитавање водомера, повећати територијалну покривеност са услугом сакупљања комуналног отпада. Наведени пројекти и циљеви се финансирају сопственим, као и средствима из буџета општине и покрајинским средствима.

Основни циљ предузећа је континуирано пружање комуналних услуга по прихватљивим ценама.

Циљеви представљају најзначајније покретаче укупне пословне активности, али и значајно средство контроле ефикасности рада. Могу се дефинисати и као будућа жељена стања која је потребно остварити планираним и организованим активностима предузећа. Међу најважнијим циљевима Јавног предузећа „Комград“-а, могу се издвојити следећи:

* Задовољство корисника услуга и других заинтересованих страна;
* Раст степена остваривања циљева Предузећа, посебно оних који се односе на ниво процеса услуга и организације у целини;
* Подизање нивоа квалитета услуга и учинака заштите животне и радне средине;
* Партнерство, поверење локалне самоуправе и друштва у целини и пораст броја корисника услуга;
* Финансијски резултат у циљу инвестирања у нова знања, технологије и опрему;
* Задовољство запослених и њихов допринос реализацији ових циљева.

Сходно наведеном, активности ЈП „ Комграда“ у 2022. години биће усмерене на реaлизацију пројекта проширења капацитета Фабрике воде, планско превентивно одржавање дистрибутивне мреже, одржавање и ширење комуналних услуга, заштита, као и очување животне средине. Даљи развој информационе технологије ( е-рачун, мој рачун, електронско плаћање), улагање у опреме као и у возни парк. Јачање кадровског капацитета.

Циљеви јавног предузећа са кључним индикаторима остварења циљева **Прилог 2.**

**3.1 ПЛАНИРАНИ ОБИМ ПРОИЗВОДЊЕ**

**ВОДОВОД И КАНАЛИЗАЦИЈА**

ЈП „КОМГРАД” је сагласно Закону о водама прибавило од Министарства пољопривреде, шумарства и водопривреде - Републичке дирекције за воде – лиценцу за обављање послова у области управљања водама – Решење број 325-00-111/2018– 07 од 04.04.2018.године.

ЈП „Комград” врши производњу, прераду и снабдевање насељеног места Бачка Топола и Гунарош са хемијски и бактериолошки исправном водом за пиће. Ова комунална делатност значи захватање, пречишћавање, прераду и испоруку воде за пиће и санитарне потребе, становништва и индустрије, водоводном мрежом до мерног инструмента потрошача.

У календарској 2022.години треба наставити са започетим процесима у обрачунској јединици водовод и канализација: у 2021-ој години одрађена је набавка пројекта проширења капацитета Фабрике воде која је вишегодишњa потреба и логички след од ревитализације водозахвата у 2018.години. **ЈП „Комград” ће инвестирати у континуитету у Фабрику воде**, као и планску документацију са циљем проширивања капацитета, али све у складу са технолошким процесима и захтевима ЕУ. Постојећу технологију бисмо задржали, али уколико се у будућности наметне адекватно решење за европске стандарде, у том случају ћемо морати увести потпуно нове процесе. За овe наменe у 2021. години смо наручили и **планску документацију за уградњу хлоринатора**.

У 2020.години су избушена два додатна бунара, за које је опрему обезбедила Општина Бачка Топола. Опремање једног бунара, Б3/18, је реализовано у 2021.години. У наредној години требало би опремити бунар Б1/18 и исту, цевоводом дужине цца 170 м1 и пречника фи 110 мм од ПЕХД цеви, повезати у систем. Исходовати **техничку документацију за проширење капацитета Постројења за припрему воде за пиће** и кренути у њену реализацију, а у склопу исте извршити измену начина припреме воде и дезинфекције исте течним хлором тј. натријум-хипохлоритом произведеним електролизом од кухињске соли, на лицу места. Ову инвестицију без помоћи оснивача, или без помоћи од стране иностраних фондова, предузеће неће моћи реализовати. За ову годину смо планирали **набавку цистерне за пиће**, али нажалост ова набавка није реализована, тако да ћемо ову набавку планирати за наредну годину, како би ЈП „Комград” било спремно за евентуално непредвиђене потребе грађана у топлим летњим данима. Треба набавити мобилну цистерну, која би могла да се постави на било коју локацију у зависности од указане потребе. Планирамо да ће цистерна за пиће бити набављена из општинског буџета.

За очување квалитетне структуре радне снаге у обрачунској јединици водовод и канализација, у току 2020.години је покренут поступак за **испитивање бенефицираних** радних места у овој јединици. Током 2020.години смо добили коначно решење о радним местима са увећаним трајањем стажа.

Везано за **очитавање водомера**, у наредној години бисмо хтели расписати јавну набавку, пре свега због законитости испостављања рачуна, као и из рационалих разлога. Даље бисмо **заменили водомере**, а и уградили водомере **са ГПС уређајима** и вршили сервисирање већ уграђених, класичних водомера и водомера са ГПС уређајима. Треба наставити са **чишћењем и одржавањем атмосферских канала** у граду и то по оперативним плановима. У овој служби се појављује питање како решити проблем водоснабдевања целе општине, у ствари покривања свих насеља општине, ако се водимо записником републичког комуналног инспектора. Насељено **место Гунарош** је преузето од стране нашег предузећа у месецу јуну 2021. године на основу записника комисије формиране од стране Општине Бачка Топола и припадајуће општинске одлуке, међутим није до краја поступано по коначном записнику предње комисије, те остаје за наредни период да се исто доследно реализује. Поступак преузимања сеоских водовода је комплексан поступак, који захтева добру припрему и комуникацију локалне самоуправе, месних заједница и Јавног предузећа. Након преузимања се планира **повећање броја запослених** из ових области, као и **сагледавање финансијске конструкције** за инвестирање, одржавање сеоских водовода.

 ЈП „Комград” чека преузимање улоге управљача, након реализације пројекта изградње **Постројења за пречишћавање отпадних вода**. ЈП „Комград” ће и у 2022.години вршити одржавање и изградњу водоводних прикључака и хидрограђевинских објеката. Учествоваћемo заједно са оснивачем и у изградњи канализационе мреже, која треба да буде у склопу са изградњом Пречистача отпадних вода. Свакодневно је предвиђен и рад **фекалне цистерне за извлачење и превоз отпадних вода и фекалија из септичких јама** индивидуалних домаћинстава до чијих локација још није изграђена канализациона мрежа, а све у складу са Акционим планом за достизање граничних вредности емисије загађујућих материја у воде и роковима за њихово достизање.

Даље треба пратити, поправити, одржавати и **сервисирати уграђене вододомере**. Треба наћи начин, да ли казненим одредбама наметнути да свугде буде уграђен водомер, а да се потрошња воде не наплаћује на основу паушала, или обавезати то општинским одлукама. Пројекат са **даљинским очитавањем водомера** ће бити настављен. До сада је већ уграђен известан број те врсте водомера.

Велики акценат стављамо и даље на **испитивање квалитета воде за пиће**. Закључен је уговор са Заводом за јавно здравље из Суботице, где се врши испитивање у њиховим лабораторијама. Велика пажња посвећује се контроли квалитета воде за пиће, с обзиром да је реч о основној животној намирници за пиће, за припремање хране и обављање основних хигијенских потреба становништва, а самим тим ЈП „Комград” има и велику одговорност.

**Чишћење атмосферских канала** и даље треба да буде приоритет, и то наравно на некој приоритетној бази, а треба кренути од оних најкритичнијих делова града. Посао треба извршити машински, а и ручно у неким неприступачним деловима.

Канализација у стамбеним заједницама – у улици Дунавска 3, треба изменити цеви од 100 м, у склопу **инвестиционог одржавања**. Као и на Тргу др Зорана Ђинђића, треба изменити канализационе цеви, у укупном износу од око 2.500.000 динара. Из улице Николе Тесле треба извући канализацију на улицу Маршала Тита, прикључити пословно стамбене зграде на главни колектор у износу од 1.500.000. У улици Маршала Тита, код зграде јавног бележника треба извршити реконстукцију и санацију прикључка канализације у износу од 600.000 динара уз пројекат санације на име инвестиционог одржавања.

Потребни **алати** за службу водовода: детектор за проналажење инсталација металних цеви и електричних подземних водова, вредности цца 500.000,00 динара са ПДВ-ом, ревитализација постојеће аутофекалне цистерне цца 3.000.000,00 или пак набавка половне аутофекалне цистерне вредности до 10.000.000,00 динара, три преносиве електричне пумпе за црпљење воде цца 20.000,00 динара по комаду, фекалне пумпе са ножем фи 80 мм , шведска клешта од 4",3“ два комада, 2“,6/4“, 1“ три комада, виласти кључ фи 13,15,17,19,20,22,24, тестера за метал-бонсек, убодна тестера за метал, флекс мањи, шипка бургије фи 40/1000/ М27 дванаест комада, ваздушни чеп за канализацију фи 200 мм до 315 мм и 315 мм до 500 мм, опрема за одгушење канализације помоћу високог притиска са резервоаром чисте воде 1,0 м3, вредности цца 1.500.000,00 динара, компресор са посудом од 80 литара, цеви 100 за фекалну цистерну као и саобраћајни знакови – радови на путу.

Потребно је извршити санацију водоводне мреже од улице Јована Поповића до улице Змај Јовина у улици Петефи Бригаде у Бачкој Тополи као и у улици Светозара Марковића у дужини од цца 400 и 750 метара уз одговарајућу документацију за извођење радова.

Треба уградити нове електромагнетне мераче, фи 100 мм, на бунарима и то 3 комада на изворишту у Бачкој Тополи и два комада на бунарима у насељу Гунарош цца 250.000,00 по комаду. У Гунарошу треба извршити санацију цевовода у улици Цигланска у дужини од цца 350 м1 са цеви фи 63 мм и вршити континуалну замену и сервисирање водомера као и уградњу нoвих водомера.

**САКУПЉАЊЕ И ОДВОЖЕЊЕ ОТПАДА**

ЈП „КОМГРАД” поседује у складу са Законом о управљању отпадом, дозволу за сакупљање, складиштење, третман, одлагање и транспорт комуналног (неопасног инертног) отпада - Решење о издавању интегралне дозволе за сакупљање и транспорт неопасног отпада на територији општине Бачка Топола - број 501-29/2020 од 30.12.2020.године, као и лиценце за друмски саобрћај, која је ЈП „Комград”-у издата 14.09.2020.године под бр. 630 од стране Министарства грађевинарства, саобраћаја и инфраструктуре.

**ЈП Комград Бачка Топола комунални отпад сакупља у контејнерима** и типизираним кантама. Отпад се износи **механизацијом** којом располаже предузећа, тј. возилима која ово предузеће користи у свом свакодневном раду за сакупљање отпада из стамбених просторија за индивидуално становање, пословних просторија и јавних површина. Комунални отпад из објеката за колективно становање сакупља се у контејнерима, док се у објектима намењеним индивидуалном становању сакупља у типизираним кантама за смеће. Отпад се износи механизацијом једном недељно по унапред одређеном распореду или по потреби - постоји могућност изнајмљивања контејенера. Привредни субјекти отпад сакупљају у контејнере, који се празне по потреби. ЈП „Комград” прикупљени комунални отпад транспортује до трансфер станице и центра за сакупљање отпада у Бачкој Тополи, оператера Регионална депонија д.о.о. Суботица. Тренутно не можемо сву врсту неопасног отпада предати трансфер станици: грађевински шут, пепео. У 2021. години сечено грање исто се предаје станици. О предатој количини отпада се води евиденција.

Физички обим пословања ове радне јединице је уређен планом и програмом сакупљања и одвожења отпада. Рад се врши свакодневно са 4 аутосмећара- 3 аутосмећара капацитета 12 м3, 1 аутосмећар капацитета 16 м3, који сакупљају отпад из индивидуалних и колективних домаћинстава на територији Бачке Тополе, Гунароша, Малог Београда, Томиславаца и Карађорђева. Пружање услуга одношења комуналног отпада организовано се обавља за око 7200 домаћинстава и 500 предузећа и предузетника свакодневно, по тачно одређеним реонима и данима у недељи. Предузеће поседује 54 контејнера запремине 5 м3, 15 контејнера 1,1 м3,за селективно сакупљање отпада – плаве, жуте контејнере, и 6.900 канти запремине 120 литара. Контејнери запремине 5м3 постављени су на неколико локација у граду: код Војвођанске банке, на језеру, у улици Дунавска, Фудбалској академији, градском парку, у улици Николе Тесле, Маршала Тита, Петефи бригаде, Трг др Зорана Ђинђића, Видовданска, Борачка, код желеничке станице, на гробљима. У наредној години хтели бисмо интензивирати прављење контејнера. Контејнери су свакодневно понуђени грађанима за изнајмљивање. У нашим плановима ћемо предвидети набавку нових контејнера и поправку већ постојећих. У претходним годинама смо избетонирали простор испод контејнера, због глодара који представљају велики проблем у стамбеним блоковима. У континуитету се спроводи пролећна и јесења акција сакупљања и одвожења чврстог и кабастог отпада.

ЈП „Комград” је у обавези да простор око контејнера одржава чистим и уредним. У 2021. години камиони су били у квару, и тако је обављање ове делатности било отежано. У 2021. години у јулу месецу је било више за 9,5% више захтева за пражњење контејнера него у јулу 2020. године, док је у августу било за 15,78 % више захтева него прошле године у истом месецу. Током 2021.године смо направили 6 нових контејнера од 5 м3. Изражен је проблем кадрова у браварској служби, јер се често баве другим пословима, као што је кошење, мењају портире на водозахвату, поправљају камионе и не стижу радити на поправци контејнера. У протеклом периоду смо остали без 3 возача и један је у плану у фебруару да иде у пензију, тако да је обављање послова возача доста отежано.

У плановима за наредне године стоји да у оквиру европског пројекта, свака општина која је у уговореном односу са Регионалном депонијом, добије механизацију за обављање ове делатности. Ова чињеница отвара много питања. Да ли јавна предузећа имају адекватне кадровске капацитете како би покрила и остала насељена места у нашој општини? Друго важно питање је цена сакупљања и одвожења отпада. По статистици у Србији **просечна цена** услуга изношења смећа – тарифа за домаћинства- је 6,36 м2. У ЈП Комграду је ова цена 3,96 за домаћинства по м2. Тарифа за правна лица у просеку износи 14,97 дин/м2 месечно, док у ЈП Комграду овај парметар износи 11,90 динара по м2. По калкулацији комуналних предузећа – Удружења Комдел, цене услуга изношења отпада би требало да поскупе за 15 % - да у просеку цена износи 7,27 дин, а то би био и први нужни корак на путу до економских цена, што је директно подржано чланом 25. Закона о комуналним делатностима. Без обзира на непопуларност ове Комдел-ове сугестије, требало би кориговати цене како бисмо покрили оперативне трошкове са макар минималном акумулацијом, која би се усмерила у развој комуналног предузећа. Градска депонија нема више капацитета за веће количине отпада, и хтели бисмо ставити контролу на улаз на градску депонију, по могућности ангажовати чувара или оградити, јер нажалост због бахатог понашања грађана који не поштују ред депоновања отпада, у енормним количинама одлажу, понекад и отпад опасног карактера.

**ОДРЖАВАЊЕ ЧИСТОЋЕ НА ЈАВНИМ ПОВРШИНАМА- ОДРЖАВАЊЕ ЗЕЛЕНИХ ПОВРШИНА**

Комунална делатност одржавања чистоће као и одржавање зелених површина обавља се према годишњем програму, који доноси ЈП „Комград” на које сагласност даје Скупштина Општине Бачка Топола. Ове услуге су предмет уговора имеђу јавног предузећа и оснивача, пошто је непознат крајњи корисник, и што је у питању делатност од општег интереса. Ова врста послова предвиђа чишћење јавних површина ручно метлом, сакупљање разбацаног отпада, као и пражњење уличних канти.

У оквиру ове делатности спада и улепшавање града, као и садња, одржавање, заливање, набавка саксија, и цветних аранжмана.

У циљу вршења квалитетног и ефектног посла у континуитету набављамо опрему, као што су тримери, малчери, али бисмо у наредној години хтели купити **ауточистилицу**, која идеја је већ актуелна неколико година, само из финансијских разлога није реализована. Возило служи за чишћење, прикљупљање отпада на улицама и тротоарима. Једна чистилица мења око десет радника, па се очекује и знатан помак у одржавању хигијене на улицама Бачке Тополе. Ауточистилица ће моћи бити свакодневно на улицама града и то током целе године. Може да сакупи велике количине отпада. Чак бисмо службу за одржавање чистоће – чистаче улице могли распоредити на друге послове – за гробаре или комуналне раднике на одвожењу отпада, или да буду технолошки вишак. Вишенаменску ауточистилицу намеравамо набавити уз помоћ оснивача.

**ОПШТА И ФИНАНСИЈСКА СЛУЖБА**

У обрачунској јединици која даје финансијску подршку свим јединицама у 2022. години ће акценат ставити на пословање на бази виртуелног карактера. У наредном периоду хтели бисмо понудити нашим корисницима нову услугу „Моја картица“ – платформа нуди нашим корисницима увид у своју картицу преко веб странице и могућност онлајн провере статуса својих уплата за комуналне услуге. Исти је принцип код услуге „Слање рачуна путем електронске поште“, да обезбедимо нашим корисницима примање електронских рачуна. За реализацију те нове електронске услуге предузеће мора да обезбеди додатна финансијска средства. Закон о електронском фактурисању донеће суштинске промене у пословању. На основу тога од 1.јануара 2022. године рачуне шаљемо нашим клијентима преко е-поште. Да би могли реализовати ову законску обавезу морамо обезбедити е-позадину и кориговати наш програм да га оспособимо за слање и за примање е-рачуна, пошто је размена фактура могућа само у датом облику израђених у складу са стандардом електорнског фактурисања. Оно што предузеће треба да уради јесте да тренутне фактуре упореди са наведеним минималним законским сетом података и све то у облику XML облику. Предвиђен начин размене е-фактура је аутоматски, и у питању је ЦЕФ систем. Могуће је да ће овакав систем изазвати потребу за променама одређеног начина рада.

На основу Закона о фискализацији у обавези ћемо бити да купимо нови фискални уређај, који ћемо купити за погребну службу. Средства за те намене морамо предвидети у плану за 2022.године.

У складу за новим Законом о заштити потрошача морамо испоштовати нове одредбе па ћемо се определити за реорганизацију Комисије за рекламацију- попунићемо са новим члановима. Службеник за рекламације иде у пензију крајем 2021. године, тако да ће корисници морати у будуће да се обраћају писменим путем Комисији за рекламације. Новина ће бити и могућност рекламације преко телефона, и то сваким радним даном од 12 до 14 часова.

У оквиру ове службе потребно је донети и Правилник о наплати потраживања.

Да би ефикасније радили у сектору за рачуноводство, потребно је планирати набавку 3 рачунара, пошто је електронско пословање све више присутно, те је због тога неопходно да наши рачунари буду компатибилни са потребама.

Закон о архивској грађи и архивској делатности, која је ступила на снагу 2020.године, предвиђа одређене обавезе које доспевају у 2022.години. Немамо административног службеника за обављање административних и других послова за потребе службе, као што је скенирање, фотокопирање, а који су неопходни за вођење е-писарнице. Зато планирамо рационализацију унутар службе, односно измене описа послова запослених.

**ОБЕЗБЕЂЕЊЕ ТОПЛОТНЕ ЕНЕРГИЈЕ, ГРЕЈАЊЕ**

На основу општинске одлуке ЈП „Комград” је одговорно за одржавање и функционисање система даљинског грејање од 15.октобра до 15.априла у оним зградама који су на мрежи. Број станова који су тренутно под надлежности „Комград”-а је 257. Систем се састоји од следећих зграда на које смо уградили гас генераторе : Дунавска 2, Дунавска 4, Дунавска 6, Видовданска 1, Видовданска 3, Видовданска 6, 1. Маја 18, и 1 Маја 20, укупно 161 стан. Исто тако део система је на старој гасној котларници: Видовданска 9, Видовданска 11, 1 Маја 22, 1 Маја 24, и Видовданска 1 са укупно 96 стана. Грејна површина је 14.074 м2. За грејну сезону требало би ангажовати 2 ложача на привремено повремене послове, што понекад није изводљиво. У наредном периоду потребно је урадити ситне поправке, као што је постављање цевовода за снабдевање водом у подстаници Дунавска 6 за пуњење система грејања водом, као и у подстаници Видовданска 6. Поправити врата на подстаници Видовданска 6 (пошто су трула и једва се затварају). За котларницу Видовданска 11 потребна је једна велика циркулациона пумпа (пошто у тој котларници има једна резервна пумпа која није адекватна за замену у случају квара). Предвидети 5-6 малих циркулационих пумпи за ремонт пошто су резервне старе, а у току грејне сезоне приближно се толико поквари и носимо их на ремонт. После грејне сезоне предвидети средства за сервис генератора, за сва потребна испитивања и атесте. У котларници Видовданска 11, по завршетку сезоне предвидети средства за ремонт котлова, горионика, за сва потребна испитивања и атесте да би грејање могло функционисати. Планирана потрошња природног гаса је 499.320 м2. У циљевима за ову обрачунску јединицу треба да стоји да желимо повећати грејну површину. У дугорочном плану требало би предвидети да се ова услуга додели неком правном лицу, које би могло рентабилније да обезбеди функционисање система.

**ПОГРЕБНА ДЕЛАТНОСТ**

ЈП „Комград” врши сахрањивање и погребну делатност, одржавање гробља на сенћанском и на моравичком путу. У претходним годинама у континуитету смо одржавали и инвестирали у капеле: нова опрема, нов намештај, нова кухиња, бетонирање, као и сређивање зида урни, као и постављање ограде, постављање сигурносне камере. У овој години смо нефункционалне кавезе за смеће заменили функционалнијим и естетски лепшим зеленим контејнерима за смеће. Проширили смо капацитете, направили нова гробна места како у западном, тако и у источном гробљу. У 2022.години даље ћемо обезбедити адекватну атмосферу на гробљима. Планирамо реновирати санитарни чвор у капелама, који је дотрајао. Поједине делове тротоара у Западном гробљу, који су оштећени треба избетонирати. У 2021. години смо оспособили трећу капелу за чин сахране, па би требало да се уради и каналетa за одвод падавина. У 2021. години смо окречили унутрашњост капела, али би у наредној години тебало окречити и спољашње зидове. Кровну конструкцију смо поправили на западном гробљу, али би то требало урадити и у источном гробљу. На западном гробљу, код капије на Бајшанском путу треба посути туцаник за изравнавање терена. У наредној години ћемо у капелама комплетно заменити санитарни чвор – санитарије, како би одговарало хигијенским захтевима. Константно имамо захтев за колумбаријум и за гробнице, чију градњу морамо планирати у наредној години. Нажалост, и даље смо у ситуацији да не поседујемо довољно информација о гробним местима и о закупцима, тако да треба наставити са постављањем обавештење на гробовима. Власници су у обавези да редовно плаћају закуп, међутим много корисника не испуњава редовно своје обавезе плаћања закупа, која у Бачкој Тополи на годишњем нивоу по гробног места износи, односно по особи 249,92 динара са ПДВ-ом. Иако је акција постављања обавештења непопуларна, морамо због евиденције и због наплате закупа доћи до закупца гробних места. Доста гробница и гробова већ дуже времена нико не одржава и неки од њих су у лошем стању. Да би то регулисали и са правне стране – позив да испуне своју дужност и да исплате заостала дуговања, треба објавити у медијима. У случају да се власници не јаве после 30 дана, јавно предузеће има право да посмртне остататке из гробнице и гробова, који су без носиоца права или којима није уплаћен закуп, да буду пребачени у такозвану „заједничку гробницу”. Зато у 2022. години треба урадити планску документацију за „заједнички гроб – осаријум”. Уколико се наследник појави, може о свом торшку да посмртне остатке сахрани где жели. Из достојанствених разлога ексхумацију због неплаћања обавеза, предузеће покушава да избегне, зато ћемо се од следеће године определити, да посредством медија и интернета објавимо оглас са тачно одређеним подацима парцеле, гробног места за које није плаћен закуп више од 20 година.

**ЗООХИГИЈЕНСКА СЛУЖБА**

Преузимање и транспортовање лешева је бесплатна услуга за пољопривредне произвођаче. Ову комуналну делатност покрива општина на основу уговора који се склапа за сваку годину са јавним предузећем. За наредну годину имамо предлог према оснивачу да ова услуга не буде у потпуности бесплатна према пољопривредницима, већ би требало да имају део учешћа у трошковима или да ограничимо количину преузетог угинућа по газдинству. Одржавање специјалног возила за преузимање и транспорт лешева захтева велике трошкове, али је проблем и радна снага.

У привременом прихватилишту капацитет паса луталица за смештај је до 50. Законска обавеза „Ухвати-штерилиши-пусти” није решење, поготово у малим срединама. Од наредне године мислимо повећати наше капацитете у погледу набавке новог возила за хватање паса, као и запошљавање 2 нова радника, који би у континуитету били на терену на територији Општине Бачка Топола. Од таквог потеза се надамо да ће случајеви уједа пса бити у смањеном обиму. До данас нисмо могли обезбедити струју за Привремено прихватилиште, што свакако планирамо реализовати наредне године. Заштитне рукавице ћемо додатно обезбедити за ову службу. Проблем је и исплата накнаде штете - казне на основу пресуде од стране суда, јер ти трошкови прекораче могућности фирме, поготово због непостојања основних услова за рад. Мишљења смо да су потребне строжије одредбе у општинској одлуци везано за држање паса од стране грађана, јер сматрамо да улицама лутају и власнички пси.

**ДИМЊИЧАРСКЕ УСЛУГЕ**

Димњичарске услуге обављамо у склопу услужне делатности. Ова услуга није довољно популарна међу грађанима или нису свесни колико је чишћење димњака неопходно, како бисмо избегли пожар. У наредној години ћемо додатну радну снагу послати на обуку, како бисмо имали замену за те послове и како бисмо услугу могли пружити током целе године.

**СЛУЖБА ЗА КОНТРОЛУ СИСТЕМА**

У току 2021.године ова служба се бавила следећим пословима:

Основни и најзначајнији део посла је очитавање водомера и контрола утрошка воде код физичких лица, контрола исправности уграђених водомера, контрола самих водоводних инсталација у шахти, уочавање евентуалних недостатака на мерном месту, уочавање недостатака на самом водомеру. Евидентирање утрошка воде са сваког мерног места, евидентирање физичких промена на водомеру (мерном уређају), и у самој шахти тј. месту где је водомер постављен. Сви наведени послови подељени су по реонима, а сваки радник је путем радног налога упознат са текућим обавезама на задуженом реону.

Циљ радне јединице је да се постигну што бољи резултати у току календарске 2022. год. Минимум зацртаног плана је да резултат рада у 2022.години буде за бар 25% виши него у предходној 2021.години, у којој је очитано 22.411 водомера ( 18.277 очитали су радници предузећа, а 4.134 самоочитавање од стране грађана). У зимском периоду радници ове службе су ангажовани на пословима сољења пешачког прелаза. Увидом у евиденцију рекламације можемо утврдити да ова служба не може покрити територију Бачке Тополе, углавном због несавесног и неодговорног понашања обе стране. Да бисмо били ажурнији у наредној години желимо укинути ову службу и издати посао спољном сараднику.

**3.2 Анализа тржишта**

Основна делатност Предузећа подразумева пружање основних комуналних услуга. С обзиром да су то претежно комуналне делатности од општег интереса, при чему Предузеће има природни монопол на тржишту, пословање Предузећа у великој мери зависи од одлука Оснивача, мера Владе Републике Србије и надлежних министарстава. Све наведено у знатној мери утиче и на креирање пословне политике Предузећа. Предузеће је на тржишу слободно у мери у којој то дозвољавају одлуке Оснивача и Владе Републике Србије. За разлику од претежне делатности Предузеће пружа и друге комуналне и остале услуге за које је и формирано одлуком Оснивача.

Јавно предузеће „КОМГРАД” обавља комуналну делатност од општег друштвеног интереса и као такво ужива монопол на тржишту. Покрива површину од 400 км2 на којем живи 29.343 становника у 22 насељена места и велики број околних салаша. Град Бачка Топола као центар општине са око 13.000 становника тежи да постане седиште од регионалног значаја.

Тржиште је у константној промени, а предузеће које намерава да опстане мора пратити те промене.

У Бачкој Тополи постоје још два јавна предузећа, ЈП за грађевинско земљиште, које покрива друге делатности од општег интереса и ЈП Тржница, а на територији општине Бачка Топола комуналне делатности реализују месне заједнице.

Анализа купаца укључује економску ситуацију у земљи, односно платежну моћ купаца, штедњу становништва и концепт потрошње. Што се тиче понуде „Комград”-а реч је о услугама које су од виталног значаја за живот становништва и функционисање привреде. Оно што се битније одражава на пословање предузећа и његову ликвидност је опадање платежне моћи потрошача у свим категоријама што, самим тим, ствара њихову немогућност измирења обавеза према предузећу. Већи део становништва се бави пољопривредом, воћарством, сточарством. Анализа добављача укључује техничко – технолошко окружење, где се уочава изузетно висок тренд раста. Предузећу стоје на располагању бројне могућности за унапређење свог пословања, кроз модернизацију процеса и технологија, које су лимитиране расположивим финансијским средствима. Са друге стране Закон о јавним набавкама пружа могућност да се, укључивањем конкуренције, дође до повољних цена производа и услуга на тржишту, кроз дефинисане рокове плаћања. Град Бачка Топола има развијен културни живот и велики туристички потенцијал. Релативно развијена привреда позитивно утиче на пословање предузећа, пошто су непосредни корисници услуга поред становништва, фабрике и институције. У последње три године Бачка Топола je реализовала огроман напредак: изградња Фудбалске академије, изградња базена, градског стадиона, Пречистача отпадних вода, као и проширење Индустријског парка, појавом нових фирми на нашем тржишту. Све ово је изазвало потребу за новим количинама воде, већег обима посла код одоношења смећа, итд., који фактор битно утиче и на пословање ЈП „Комград“.

Привредни потенцијал се огледа у фабрикама, које успешно послују у нашој општини, а то су: „Foamtech”**,** „Pottker”, „Usluga AD”, „Capriolo doo”, Sat-Trakt doo„ Kite, Индустрија Меса, Topiko „EM Commerce doo”, OMW, „Midmas doo”, itd.

У 2022. години ћемо предложити оснивачу да измени Одлуку о одвођењу атмосферских и отпадних вода, и општинску одлуку о водоснабдевању тако да прикључења, како на нову канализациону мрежу тако и на нову водоводну мрежу са уграђивањем водомера, буде обавеза свих корисника. Њиховим прикључењем ствара се могућност за повећање прихода из основне делатности. Праћењем техничког стања водомера, као и редовним очитавањем створиће се услови за реалне приходе, као и искључивањем празних кућа и нелегално прикључених објеката на водоводну мрежу. Радићемо и на побољшању квалитета воде и решавању проблематике атмосферске канализације и континуираном чишћењу атмосферске канализације.

Чека нас преузимање осталих сеоских водовода и активности око легализације сеоских водовода. Даље треба континуирано пратити дуговања потрошача комуналних услуга, али и санкционисати и ускратити услугу потрошачима који не плаћају комуналне услуге. Анализирати постојећи ниво цена и поднети оснивачу образложени захтев за усклађивање цена комуналних услуга. Потребно је запошљавање нових радника. Проширивање у територијалном смислу.

**3.3 Ризици у пословању**

Ризиком се сматра могућност да настане догађај који може неповољно утицати на остварење циљева Предузећа. Пословни процеси се састоје од мноштва активности, које су изложене одређеним врстама ризика, као догађајима који имају елемент неизвесности.

ЈП „Комград” планира да у 2022.години настави израду процедура за текуће пословне процесе, као и извештавање као и праћење кроз следеће фазе:

* идентификовање ризика
* процена ризика
* избор начина реаговања на ризик
* формирање регистра ризика
* праћење и извештавање

 Мапа ризика у пословању се огледају у следећим ризицима:

* **ковид ризик** - у предстојећој години је неизвесна ситауција у вези са пандемијом, може негативно да утиче на нормалан ток функционисања не само на пословање комуналног преузећа, него и на укупну привреду.
* **Ценовни ризик** - док не можемо обезбедити адекватну цену за комуналне услуге, не може се обезбедити несметано финансијско управљање. Цене су вештачко контролисане, а нису економске и ако се још узима у обзир материјално стање потрошача, као и смањење броја популације. А ту су још и цене инпута, енергенти - гас, гориво, електрична енергија.
* Ризик **ликвидност** - на степен ликвидности утиче врста и величина извора средства, с друге стране Предузеће прати и поштује Закон о извршењу новчаних обавеза у комерцијалним трансакцијама. Предузеће у континуитету врши наплату својих потраживања како би избегло њихову застарелост. Предузеће управља са овим ризиком тако, што ангажује извршитеље, као и искључује потрошача са система водоснабдевања.
* **Ризик новчаног тока** - што значи да Предузеће у сваком тренутку мора да располаже са неопходним износом средстава за финансирање и покривање свих обавеза које доспевају. Овај ризик ће у многоме утицати на инвестиционе токове.
* **Ризик ненаплаћене потраживање** - За фирму ризик представљају и ненаплаћена потраживања из ранијих година, што нећемо ни моћи реализовати због застарелости предмета. Превисоки су трошкови и за накнаду за исплату извршитељима.
* **Ризик одлив кадрова** – ЈП „Комград” своје кадрове третира као један од најважнијих ресурса, обезбеђује радницима потребне и законом предвиђене безбедоносне мере. Један од највећих ризика је недостатак квалитетне радне снаге, али и осцилирање њиховог броја, као и старосна структура истих. Утицај овог ризика на пословање делимично може смањити радно ангажовање по различитим врстама уговора или преко програма јавних радова.
* **Ризик самоодлучивања** - што подразумева да је предузеће изложено одлукама оснивача у смислу проширења делатности на остала насељена места.
* **Ризик трошкова енергената** - Грејање представља једно од најкритичнијих поља за пословање, због набавке енергената и због непокривених оперативних трошкова. Снабдевање топлотном енергијом вуче са собом велики ризик за пословање, јер је могуће да се цене коригују навише и ретроактивно, нпр. у случају гаса. Исто тако може да дође до непредвиђене хаварије, а поучени из претходних година, када смо на овом плану имали губитак. Због тога је реално могућ мањи профит због нагомилавања губитака, који се односе на грејање. У 2019. години је извршено велико улагање у модернизацију система грејање, то јест набављено је 8 гасних генератора, који су уграђени на појединачне зграде, а тиме смо отклонили систем грејања на мазут. Ризик је у томе, што је целокупна инвестиција покривана од стране јавног предузећа. Овај ризик можемо компензовати тако што ћемо привући већи број корисника, јер се наплата и даље врши на основу м2 уместо потрошене количине гаса, што би било логичније. У задњих неколико година је и валутни ризик био значајан, када је у питању тржиште гаса, јер цена природног гаса зависи од курса долара. С обзиром на тендецију пада курса долара у задње време овај ризик може постати значајан тек у другој половини године.
* Ризик је **и дотрајали возни парк**, што смо већ делом обновили, али и даље нас чека решавање овог проблема и улагања у исти. Проблем је и недовољан број машина, у ствари исте машине се користе у више обрачунских јединица. Ако нпр. Улт ради водоинсталатерске послове, чишћење јаркова, копање, итд.онда није могуће у исто време урадити остале, основне задатке, као што је уређење сеоских илегалних депонија.
* Још један од ризика је и непредузимање потребних активности на смањењу губитка воде у мрежи, пошто је то у недовољној мери праћено.
* Проширивање делатност и на насељена места, проширивање пословања на остала насељена места и даље представља један од највећих ризика.
* Ризике који се односе на судске спорове – пословни ризици и план управљања ризицима -**Прилог 3**

**3.4 Планирани индикатори пословања за 2022**. **годину**

Планирани индикатори пословања за 2022. годину на основу којих ће се утврдити напредак у пословању јавног предузећа – налази се у **Прилог 4.**

**Aнализа планираних индикатора за 2022.** годину указује на благо успоравање позитивних трендова, али то неће утицати на ликвидност, пошто предузеће максимално рационално кориси расположиве ресурсе. У наредној годнини уз сагласност оснивача морамо повећати цену наших услуга како би пратили краткорочне планове. ЈП „Комград” је према критеријумима за разврставање из Закона о рачуноводству, на основу редовног финансијског извештаја за 2018.годину, разврстано у мала правна лица.

**2019. 2020. 2021. 2022.**

|  |  |  |  |  |
| --- | --- | --- | --- | --- |
| **ПОСЛОВНИ ПРИХОДИ** | 211.420 | 203.896 | 221.726 | 228.750 |
| **ПОСЛОВНИ РАСХОДИ** | 210.792 | 203.392 | 219.822 | 228.241 |
| **НЕТО ДОБИТАК** | 4.158 | 500 | 500 | 526 |
| **НЕТО ГУБИТАК** | - | - | / |  |
| **КАПИТАЛ** | 177.438 | 158.884 | 175.061 | 171.581 |
| **ОБРТНА ИМОВИНА** | 77.976 | 95.892 | 93.910 | 79.014 |
| **КРАТКОРОЧНЕ ОБАВЕЗЕ** | 120.359 | 103.664 | 112.001 | 93.000 |
| **ПОТРАЖИВАЊЕ ПО ОСНОВУ ПРОДАЈЕ** | 26.302 | 32.360 | 32.150 | 30.000 |
| **БР. ЗАПОСЛЕНИХ** | 73 | 75 | 75 | 92 |

Показатељ **EBIDTA** (Еarnings before Interests, Taxes and Depraeciations and Amortization) представља добит предузећа пре него се одузму камата, порез на добит и амортизација и добија се анализом позиција биланса успеха. У 2022.години процењује се износ овог показатеља од свега 23.551 хиљада динара, а добит је 526.000 динара.

Показатељ **опште ликвидности** указује на способност компаније да плаћа доспеле обавезе уз одржање потребног обима и структуре обртних средстава и очување доброг кредитног бонитета и представља однос обртних средстава и краткорочних обавеза. Процењена вредност овог показатеља за 2022.годину износи 88,79%. То значи да је у посматраној години сваки динар обртних средстава покривен за 88,79 динара краткорочних обавеза. Овај показатељ је у благом расту у односу на претходне године.

**Однос дуга и капитала** је показатељ који осликава меру задужености предузећа. Процењена вредност овог рациа у 2022.години износи 33,64 што значи да износ капитала премашује висину дуга предузећа.

Трошкови зарада у пословним приходима у 2022. години ће нажалост по плану премашити 51,42 %, што је у 2021.години износило 47,78%, који показатељ свакако негативно утиче на пословање.

Процењени индикатори осликавају тренутну процену укрштања билансних позиција и указују на ниво ликвидности, односно солвентности ЈП „Комград”-а са циљем успостављања темеља за унапређење пословања и показатеља истог у годинама које предстоје.

**Корпоративно управљање –** У 2022. години ће се наставити са увођењем добрих правила корпоративног управљања у предузећу, у циљу постизања повољније економске позиције и развоја кроз побољшање пословних резултата предузећа, смањивање трошкова предузећа, подизање вредности имовине, остваривање боље репутације предузећа.

1. **ПЛАНИРАНИ ИЗВОРИ ПРИХОДА И ПОЗИЦИЈЕ РАСХОДА ПО НАМЕНАМА**

На основу Смерница, планирање прихода треба спровести на основу важеће Одлуке о ценама на коју је сагласност дала јединица локалне самоуправе.

Планирање прихода и расхода за 2022.годину је урађено на основу процене остварења у 2021.години и реалног сагледавања могућности предузећа, сходно људским и материјалним ресурсима и карактеристикама пословног окружења у којем радимо. Убеђени смо да су планирани финансијски показатељи за 2022.годину реалан приказ остварења резултата пословања у условима у којима ће предузеће функционисати наредне године. Калкулација финансијских показатеља је рађена на основу тренутно важећих цена и не узима у обзир трендове зацртане у Средњорочном плану. Овакав начин планирања пословања ипак омогућава да планирамо позитивно пословање.

У **Прилогу 5.** се налази Биланс стања:

Биланс стања је табеларни приказ средстава и извора средстава предузећа на одређени дан. Основне позиције биланса стања су:

-имовина

-обавезе

-капитал

**Актива** је вредносни приказ средстава по намени и за 2022. годину планира се у износу од 264.587 хиљада динара и чине је:

* Стална имовина у износу од 185.573.000 динара
* Обртна имовина у износу од 79.014.000 динара

Сталну имовину чине:

* Некретнине и постројења у износу од 181.510 хиљада динара
* Дугорочни финансијски пласмани у износу од 940.000 динара
* Нематеријална улагања у износу од 3.123 хиљада динара

**Пасива** је вредносни приказ извора средстава на дан 31.12.2022.године, процењена је на износ од 264.587 хиљада динара и њену структуру чине:

* Капитал у вредности од 171.587 хиљада динара или 64,8%
* Краткорочна резервисања у износу од 93.000 динара или 37 % из којих је највећи део у износу од 77.000 динара су краткорочна пасивна временска разграничења - 75,26 %

У **Прилогу 5а** је Биланс успеха за период од 01.01.2022. године до 31.12.2022. године.

Планирани пословни приходи за 2022. годину ће износити 228.750 хиљада динара, пословни расходи ће бити 228.241 хиљада динара. На повећање укупних прихода утицало је повећање прихода од продаје и пружање услуга из основне делатности у складу са повећањем цена, које ће бити у примени од 01.02.2022. године и већим обимом пружених услуга. Тражићемо повећање цене комуналних услуга. С друге стране на страни расхода имамо трошкове амортизације, одржавања основних средстава, трошкова основног материјала, као и значајних инвестиција, трошкови зарада и накнада ће се повећати због повећања основице цене рада.

ЈП „Комград” приходе остварује из сопствених извора, пружајући основне и споредне делатности Предузећа. Поред наведених сопствених извора предузеће користи изворе из буџета Општине Бачка Топола тако да ЈП „Комград” не планира и није корисник било које врсте субвенције. Збир укупних тражених средстава из буџета општине треба да задржи ниво планираних средстава **у буџету општине** у 2021.години.

Средства из буџета Општине Бачка Топола за 2022.годину су предвиђена за инвестиционо одржавање и за редовно одржавање. За сваку услугу, као што је то било у претходним годинама, склопили смо уговор са Општином. Исплата ће се вршити на основу изведених радова и испостављених рачуна:

* Одржавање чистоће у износу од 13.000.000 динара
* Зимска служба 2.300.000 динара
* Транспорт угинућа у износу од 1.600.000
* Сакупљање паса луталица у износу од 4.000.000
* Прикључење на водовод 1.500.000
* Рекулитивација дивље депоније 8.500.000
* Одржавање банкине у износу од 1.500.000
* Уређење јаркова у износу од 2.000.000
* Пролећна и јесења акција сакупљање кабастог отпада 600.000
* Реконстукција водовода 1.000.000

Одржавање чистоће се односи на чишћење јавних површина, кошење, сакупљање лишћа на територији града, на трговима, на језеру, на гробљима. Зимска служба се односи на услуге чишћења путева од поледице и снега, у складу са Оперативним програмом. Трошкови транспорта анималног отпада подразумевају путне трошкове и сакупљање анималног отпада. Сакупљање паса луталица подразумева хватање и збрињавање паса луталица, трошкове ветеринарске услуге, вакцинисање, итд. Реконструкција водовода се односи на поправке водоводне мреже, санације. Рекултивација депоније подразумева уређење дивље депоније на територији Општине. Одржавање некатегорисаних путева се односи на уређење атарских путева. Под ставком одржавања банкина подразумева се уређење банкине на територији Општине. Прикључење на водовод подразумева прикључке корисника на нове водоводне прстенове. Чишћење и одржавање отворених атмосферских канала се врши на основу годишњег Програма пословања, по приоритетима. За ове намене се закључује уговор, а исплата се врши на основу радних налога, записника и осталих валидних докумената. Битно је усаглашавање са могућностима оснивача у смислу учествовања у финансирању комуналних програма на основу извршене услуге, као и покривање трошкова за комуналне услуге код којих је крајњи корисник непознат. Средства из ових уговора се стриктно користе за покривање трошкова из горе наведених делатности.

Планирани износ **добити** за период од 01.01.2022. – до 31.12.2023.године износи 526.000 динара.

Извештај о токовима готовине у периоду од 01.01.- до 31.12.2022. године је у **Прилогу 5б**. Програмом пословања за 2022. годину, предузеће је планирало прилив готовине у укупном износу од 208.300 хиљада динара. Основне приливе чине приливи из редовног пословања. Планирани одлив из пословне активности се планира у износу од 202.515 хиљада динара. Готовина на почетку обрачунског периода износи 27.810 хиљада динара, а готовина на крају обрачунског периода је 21.000 хиљада динара.

1. **ПЛАНИРАНИ НАЧИН РАСПОДЕЛЕ ДОБИТИ, ОДНОСНО ПЛАНИРАНИ НАЧИН ПОКРИЋА ГУБИТКА**

Јавно комунално предузеће, као ни претходних година, не планира и што је још битније, не остварује губитке у пословању. Расподела добити ће се вршити у складу са чланом 58. Закона о јавним предузећима („Сл. гласник РС“, бр. 15/2016 и 88/2019). За 2022.годину планирана ће бити нето добит, на крају године, у износу од 520.000,00 динара. Остварена добит се првенствено распоређује за покривање губитака из претходног периода, а део средстава од преосталог дела остварене добити, у висини утврђеној Одлуком о буџету Општине Бачка Топола и Одлуком Надзорног одбора предузећа, усмерава се оснивачу и уплаћује на рачун прописан за наплату јавних прихода. Укупна остварена нето добит од 2018.године је уплаћена у буџет општине у складу са одлуком Надзорног одбора. И то за пословну 2018. годину исказана добит је у износу од 6.777.879 динара који је уплаћен у 2019.години у износу од 3.388.939 динара. У 2019. години укупна остварена нето добит је била 712.869 динара, а у 2020. години је уплаћено 356.434 динара, а у 2020.години је остварено 526.455 динара. У 2021.години ће у буџет општине бити уплаћено 263.227,54 динара.

1. **ПЛАН ЗАРАДА И ЗАПОШЉАВАЊА**

Закон о јавним предузећима у члану 60. прописује да годишњи програм мора да садржи план зарада, масу зарада, план запошљавања као и број запослених.

У **Прилогу 8**. су бројеви запослених по секторима- обрачунским јединицама. Из тога се види да је основни проблем што предузеће не располаже са довољним бројем оперативних и теренских радника. Највећа потреба је на радним местима комуналних радника-смећар, гробар, зидар, који су неопходни за функционисање јавног предузећа. Програмом пословања ЈП „Комград” Бачка Топола за 2022.годину планирани број запослених је 76. У случају реализације већих инвестиција или пак у случају повећања физичког обима посла – услуга – организовано пружање комуналних услуга и у осталим насељеним местима општине Бачка Топола, у том случају ће планирани број запослених бити 92. Планирање броја запослених и даље je под дејством рестриктивних прописа, а све чешће недостају неки кадрови који су кључни за обављање основне делатности. Забрана запошљавања продужена је до краја 2023. године. Слабљење капацитета наших комуналних предузећа није само резултат смањења броја извршилаца, већ и све лошије структуре запослених. Основни проблeм је број запослених на одређено време, што онемогућава вођење било какве озбиљније кадровске политике унутар предузећа, али без таквих радника није могуће извршити ни минимални процес рада. Предузеће ће настојати да оптимизује структуру запослених и да интерном прерасподелом послова и запослених изврши остварење утврђених циљева. Уколико се укаже могућност, раднике из Службе за очитавање водомера преместићемо на место домара, на одржавању Пречистача отпадних вода.

У **прилогу 9.** су запослени по квалификацијама, страросној и полној структури као и структура запослених према времену проведеном у радном односу и чланови Надзорног одбора. Пројектована просечна старост запослених у 2022.години ће бити 49,56 година, а код запослених у основној делатности (производњи) и више. Од укупног броја запослених 32 % имаће преко 50 година, а 32,6 % има стаж дужи од 15 година, 38% спада у категорију квалификованог радника, а 39,13% у категорију неквалификованог радника, од укупног броја запослених на дан 31.12.2022. чине 14,13 % жене.

Према Закону о буџетском систему ново запошљавање не зависи само од расположивих средстава за плате и упражњеног радног места, већ и од Комисије која даје сагласност на додатно ангажовање. Захтев за попуну радних места констатно смо и у току 2021.годину прослеђивали надлежној Републичкој комисији, које захтеве нису упућивала комунална предузећа већ надлежни органи јединица локалне самоуправе. Сваки месец се прослеђује захтев за ангажовање радне снаге. ЈП Комград није премашио планирани број запослених за 2021. годину. На дан 31.12.2021. број запослених радника ће бити 75, од којих je 56 на неодређено, а 19 на одређено време. У погледу ангажовања лица на одређено време, на жалост предузеће није испоштовало законом предвиђену дозвољену квоту од 10 % од укупног броја запослених на неодређено време. У 2021. години 2 запослена ће ићи у пензију, након одласка у пензију запослених, планира се пријем лица у радни однос на неодређено време без сагласности Комисије. У питању су 2 теренска радника, возача. **Прилог 10.**

Приликом пројекције, **новчана маса** за исплату зарада запосленим лицима сачињена је на основу укупног броја запослених узимајући у обзир број извршилаца, годишњи фонд часова рада, основицу, као и коефицијент радног места запосленог. У складу са Појединачним колективним уговором о правима, обавезама и одговорностима запослених код послодавца ЈП „Комград” Бачка Топола предвиђено је у члановима 54., 55.,56., 57. и 58., начин обрачуна зарада и предвиђено је да се вредност часа утврђује истовремено са доношењем Програма пословања, те је тако вреднoст радног часа у 2022. години једнака са фондом часова рада за месец на који се односи, пута 158 динара. Ово ће значити повећање зараде за 10 % - приближно онолико колико расте минимална зарада у Републици. При томе основна зарада за најједноставнији посао се утврђује као основна зарада по радном часу. Овакво решење подразумева да се месечни износ зараде мења према броју радних сати у месецу. Под условом да резултат пословања омогућава и да локална самоуправа да сагласност, за 2022. годину требало би повећати и предвидети повећање зараде у просеку за 10%, а код радних места ћемо коефицијент од 1,2, и 1,3 повећати на 1,4. И тако у складу са колективним уговором и у складу са интерним актом у месецу, када фонд часова износи 160 часова, основица ће бити 25.280 динара, у месецима са 168 часова основица ће бити 26.544 динара, у месецима са 176 часова, основица ће бити 27.808 динара, а у случају да је у месецу остварено 184 часа рада, основица ће износити 29.072 динара. Законом о јавним предузећима је предвиђено да пре исплате зараде ЈП обавезно оверава ЗИП образац за контролу обрачуна и исплате зарада (члан 66). То јест Законом о јавним предузећима је предвиђено да јавно предузеће не може исплатити зараду све док оснивач, то јест надлежни орган јединице локалне самоуправе не провери да ли је у релизацији исплате дошло до одступања или пробијања планиране масе. Кварталним извештајима из члана 63 и оверама ЗИП обрасца, ни на који начин се не дефинише политика зарада нити њихова маса, већ се само проверава да ли је у реализацији дошло до одступања или можда пробијања планиране масе. Како ни Смерница ни Закон о јавним предузећима не садрже ограничење у погледу маса зараде и других примања, у 2022. години ћемо формирати према реалним потребама и могућностима.

У 2021.години планирана маса је била 97.061.732 динара, али по проценама ће бити на нивоу од 82.528.725 динара. Планирана маса за 2022. годину са свим наведеним ће бити 107.550.836 што је представљено у табели Планирана маса за зараде увећане за доприносе на број запослених и просечна зарада по месецима за 2022. годину – бруто 2 се налази у **Прилогу 11**. У **Прилогу 11а** је приказ најниже и највише појединачно планиране и остварене зараде за запослене без и са пословодством.

У смислу Закона о јавним предузећима није ограничена маса средстава која јавна предузећа могу да планирају за исплату зарада и друга примања запослених. Јавно предузеће ће **Трошкове запослених** за 2022.годину планирати на бази пројектованих износа за 117.590.836 динара уз усклађивање са процењеним потребама за наредну годину, који износ у 2021.години износи 109.748.136 динара, а реализација на дан 31.12.2021. бити 93.415.139 динара. У маси зараде је и пројектовани износ за додатних 14 радника уколико ћемо их преузети. Поред зараде у складу са Законом о раду и у складу са Појединачним колективним уговором, запосленима следи топли оброк на дневном нивоу у износу од 250 динара у нето износу, а грански предвиђа у бруто износу, и регрес за годишњи одмор као и накнада за превоз на рад и са рада. Код исплате регреса ће бити нова динамика расподеле, то јест у 12 једнаких рата, што је до сада исплаћивано у две једнаке рате. Исто тако планирамо на основу Анекса 3 Гранског колективног уговора, исплату фиксног износа од 33.000 динара, уколико предузеће буде у могућности да то исплати, онда ће бити распоређено у 4 рате и то у марту, јуну, августу и у октобру. Ово је за сада само план и реализација, зависи од тога колики ће бити приходи, јер се основно начело мора испоштовати, односно учешће трошкова запослених у целокупним трошковима, не би требало да буде веће од 50%. Исплату солидарне помоћи не планирамо ни у наредној години. Трошкови за накнаде члановима Надзорног одбора ће бити 740.000 динара. **Прилог 12**. Трошкови накнаде по уговору о привременим и повременим пословима планирамо на нивоу из 2021. године у износу од 3.000.000 динара, која ставка у себи обухвата трошкове ангажовања радника на систему за грејање. Радници остварују право и за исплату стипендије деци. За трошкове усавршања за 2022. годину смо предвидели 150.000 динара, која ставка ће садржати у себи трошкове за учење страног језика као и исходовање потребне лиценце. У 2022. години по плану би 4 радника требала да иду у пензију, а 8 ће остварити право на исплату јубиларне награде**. Прилог 7.**

ЈП „Комград” има специфичну улогу код обављања комуналне делатности, и у предстојећем периоду ћемо и даље посветити пажњу организацији дежурних служби, јер као што је познато због специфичности делатности овог предузећа, неопходно је обезбедити у одређеним сегментима делатности, присутност у току свих 365 дана у години и то 24 сата дневно. Запосленима је исплаћен сваки радни час дежурства у складу са Правилником.

1. **КРЕДИТНА ЗАДУЖЕНОСТ**

Предузеће до сада није имало кредитну задуженост, нити планира да у наредној 2022. години буде задужено- **Прилог 14**.

1. **ПЛАНИРАНЕ НАБАВКЕ**

Планирана средства су неопходна ради несметаног обављања основне делатности али и за развоја. Планирана финансијска средства за набавку добара, услуга и радова за 2022.годину су на нивоу који је потребан за нормално и несметано функционисање предузећа. Предузеће ће се определити за набавку опреме, која је потребна ради квалитетнијег обављања пословних активности. При набавци материјала, опреме и услуга је неопходо имати у виду и да не угрожавамо ликвидност предузећа.

Планирана финансијска средства за набавку добара, радова и услуга за 2022.годину, односно за период 2022-2025 треба орпезно предвидети, јер у сваком моменту морамо имати покриће за набавке.

За водовод и канализацију ћемо планирати цеви и материјал, пумпе и одржавање пумпи, фекалну пумпу за црпну станицу, уређај за детекцију металних цеви, водомере, материјал за канализацију, алат и ситан инвентар. Планирамо набавити ауточистилицу, украсне биљке за јавне површине, као и неопходну опрему и алат. Нажалост ни у 2021.години нисмо могли да реализујемо пројекат санације дворишта код управне зграде ЈП „Комград”-а. У плановима је и безбедоносна радна заштитна одећа и обућа, као и заштитна опрема. У возном парку смећари и фап камиони су у веома лошем стању, уколико се укаже могућност, требало би их заменити новим возилима. Планирамо инвестиционо одржавање на гробљима. Од материјала ћемо за Зимску службу набавити со и ризлу као и грађевински материјал. Набавићемо гориво, струју и гас од енергената.

У **Прилог 15**. су планирана финансијска средства за набавку добара, радова и услуга. За планирање смо узели као основ реализацију из 2021. године. За добра по процени у 2021. години смо уложили 55.080.000 динара, који износ у 2022. години по плану ће бити 67.280.000 динара, од тога највећа ставка ће бити гас за грејање у износу од 22 милиона динара. Код услуге у 2021. години по неким проценама ће то бити 6.026.000 динара.

1. **ПЛАН ИНВЕСТИЦИЈА**

У 2022.години предузеће планира да ће инвестирати у возни парк, у опрему, ради лакшег и ефикаснијег рада, а наставићемо и реализацију већ започете односно планиране инвестиције.

Инвестициону активност ћемо реализовати делом из сопствених средстава, али и из других извора, пре свега из општинског буџета.

Током 2020.године завршено је бушење два бунара. Бушење је извршено у циљу решавања проблема недостатка воде за водоснабдевање насеља. Тако је добијен експлоатациони капацитет бунара око 12 л/с. Један од бунара је опремљен током 2021. године из општинског буџета. Други бунар треба опремити у наредној години за шта ћемо тражити помоћ од општине. У 2021.години смо наручили планску документацију за проширење капацитета Фабрике воде, у наредној години требало би наћи средства за реализацију истих. У 2021. години смо наручили планове за хлоринатор, који ће омогућити уградњу опреме која ће аутоматски додати потребну количину хлора. Цистерна за пиће стоји у плану инвестиција, али нисмо могли набавити због недостатка сопствених средства, и зато је у плану да оспособимо постојећу цистерну и надоградимо је на тракторску приколциу.

Сматрамо да треба увести више механизације како бисмо могли бити ефикаснији у послу и како бисмо рационализовали кадровску структуру, планирамо набавити вишенаменско возило.

У 2019.години смо наручили свеобухватне планове у којима смо предвидели унутрашње, али и спољашње радове за гробља. У претходним годинама смо етапно реализовли планиране радове: постављање ограде, санацију крова, проширење капацитета капеле у Источном гробљу, нови намештај у капелама. У наредној години треба наставити са инвестиционим одржавањима, као и даље треба изградити нова гробна места, као и санирати бетонску стазу, што је могуће извести само у деловима.

Дворишни део „Комград”-а треба асфалтирати на основу планова и уредити суседну парцелу, где смо срушили стамбену зграду. Пројекат већ постоји, али нажалост више година уназад нисмо могли реализовати због недостатка финансијских средстава.

У складу са Законом о јавним предузећима и на основу Закона о локалној самоуправи, на територији једне општине само једно јавно предузеће може да обавља једну врсту комуналне делатности, сходно томе, пратећи општинске планове, краткорочне, дугорочне планове, јавно предузеће „Комград” ће постепено преузети одговорност и вршиће одржавање зелених површина, зимску службу, снабдевање грађана водом и пречишћавање отпадних вода и изношење смећа на територији целе општине. За овакво проширење неопходно је узети у обзир да ћемо повећати кадровску структуру, мораћемо повећати и сталне трошкове. **Прилог 16.**

1. **КРИТЕРИЈУМИ ЗА КОРИШЋЕЊЕ СРЕДСТАВА ЗА ПОСЕБНЕ НАМЕНЕ**

Средства за посебне намене обухватају донације, хуманитарне акције, спортске активности, репрезентацију, рекламу, пропаганду и остало, а у складу са упутством за састављање планова, предвиђено је да они морају да остану на нивоу од 2021.године.

Тако ове ставке нећемо повећати ни у наредној години. Средства за спонзорство и за донације ни за 2022.годину неће бити планирана. За рекламни и пропагандни материјал се планира, за објављивање информација од општег интереса у укупном износу од 200.000 динара. Сваки вид оглашавања ћемо извршити на територији општине Бачка Топола и то уз сагласност оснивача, у ствари уз сагласност Општинског већа. ЈП „Комград” ће обезбедити јавности информисање о раду предузећа, кроз објављивање информације о Програму пословања, извештаје, као и друге информације од значаја за јавност, а путем интернет странице, као и на друштвеним мрежама. Користићемо средства и за материјале, које ћемо користити у нашим едукативним радионицама. Имаћемо додатне трошкове за божићне поклоне. Средства за репрезентацију обухватају божићни ручак – ручак на Сармијади радницима, дочек Деда Мраза за децу запослених, евентуално ова ставка је намењена за састанке са пословним партнерима. У ставку под остало ће бити планирана средства за набавку кафе и чајева и воде за раднике. **Прилог 17.**

**-ПОСЕБНИ ПРОГРАМИ-**

**ОПЕРАТИВНИ ПРОГРАМИ ОБРАЧУНСКИХ ЈЕДИНИЦА ЗА 2022.ГОДИНУ**

**ПРОГРАМ РАДОВА НА АТМОСФЕРСКОЈ КАНАЛИЗАЦИЈИ У НАСЕЉУ БАЧКА ТОПОЛА ЗА 2022.годину**

ПЛАНИРАНЕ АКТИВНОСТИ НА АТМОСФЕРСКОЈ КАНАЛИЗАЦИЈИ У НАСЕЉУ БАЧКА ТОПОЛА ЗА 2022.г.

1. Чишћење и ископ замуљених земљаних канала за одвод атмосферских вода у деловима Бачке Тополе. Ископ, утовар и одвоз земље, реконструкција постојећих и израда нових пропуста (по потреби).

Обрачун по м.

- ул. доњи Кулски пут и ул. Мадач Имреа м 280

- ул. Херој Пинки м 270

- ул. Карађорђева и околина Тржнице м 560

- ул. Вашариште м 720

- ул. Арањ Јаноша м 420

- ул. Маршала Тита м 560

- ул. Стевана Сремца м 80

- ул. Јо Лајоша м 50

- ул. Ударничка м 370

- ул. Широка и Јосипа Краша м 50

- ул. Купрешка м 85

- ул. Моравички пут м 130

- ул. Петра Кочића м 280

- ул. Босе Милићевића м 50

- ул. Јокаи Мор м 120

- ул. Тимочка м 330

- ул. А.Пушкина м 200

- ул. Чантавирски пут м 130

- ул. Сенћански пут м 220

- ул. Првомајска м 280

- ул. Др Александра Шијачића 50

- ул. Вука Караџића м 136

- ул. Дурмиторска м 300

- и осталим улицама у насељу Бачка Топола, по потреби

на критичним местима

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

  **Укупно: М 5721m**

2. Рад аутофекалне цистерне "Канал Јет" на одгушивању постојећих цевастих пропуста у улицама:

- Карађорђева

- Херој Пинкија

- Матије Корвина

- Вашариште

- Петефи Бригаде

- Стевана Сремца

- Омладинској

- Истарској

* Ударничкој
* и интервенције по потреби

**Обрачун по часу рада час 35**

3. Постављање односно израда цевастих пропуста, по потреби, у улицама под поз.2 овог предмера. Обрачун по м израђеног цевастог пропуста

**пречника 400-600 мм м 65**

Ангажована механизација :

- ровокопач

- ГЕХЛ

- камион Кипер

- фекална цистерна

- "Канал Јет" цистерна

Опрема :

- мобилна пумпа

- грађевинска колица

-ашов, лопата

Материјал :

- цеви,сливничка решетка,цемент, шљунак,

* Ангажовано људство:
* 3 КВ возача
* 1 КВ радник
* 2НКВ радника
* надзор од стране грађевинског инжењера

**Укупно предвиђених средстава: 5.000.000,00 РСД**

Извођење радова по важећем ценовнику а по приоритету.

**ОПЕРАТИВНИ ПЛАН ЗИМСКЕ СЛУЖБЕ ЗА 2021/2022. ГОДИНУ**

**Радови на одржавању проходности градских улица, локалних путева на територији општине Бачка Топола за 2021.-2022.годину**

**Бачка Топола, октобар 2021.**

**ОПЕРАТИВНИ ПЛАН ЗИМСКЕ СЛУЖБЕ**

Јавно предузеће за комунално стамбено грађевинске делатности „КОМГРАД“ Бачка Топола обавља Зимску службу на подручју насељеног места Бачка Топола у склaду са Планом рада зимске службе са прецизно одређеним обавезама и дужностима, који се изрaђује једанпут годишње за зимски период. Доношење Плана зимске службе од посебног је значаја за благовремено вршење припреме, средстава рада и радне снаге. План зимске службе је скуп мера и активности у циљу стварања услова за трајно, несметано одвијање саобраћаја на путевима локалног карактера.

Одржавање и чишћење путева у зимском периоду, спречавање последице и уклањање снега, је веома специфичан, скуп и одгорован посао који подразумева ангажовање огромних ресура: материјала, радне снаге, специјализоване опреме, грађевинске механизације. Издаци могу бити велики и када нема интезивних снежних падавина или поледице, пошто се обезбеђује стално дежурство особља и механизације. Из тих разлога овим планом се одређују приоритети и ниво одржавања по деоницама којих ће се предузећа и надзорна служба обавезно придржавати, јер не постоје објективни разлози да сви путеви имају подједнак третман.

 За безбедно одвијање саобраћаја у зимском периоду је изузетно значајно да се поред предузећа и корисници путева придржавају прописа и укључују у саобраћај са опремом за кретање у зимским условима тј. са одговарајућим зимским гумама и ланцима за снег на критичним деоницама, као и вршење контроле од стране локалних инспекторских органа.

За проходност и безбедно одвијање саобраћаја се подразумева и благовремена набавка, дистрибуција и лагеровање основних материјала за посипање. Индустријска со за посипање се набавља на основу претходних искустава. Рационализација потрошње соли је неопходна. Потрошњу соли је нужно смањити и из разлога заштите животне средине. За зимску службу 2021/2022. годину планирана је набавка укупно 25 тона соли, као и 25 тони ризле.

ЈП„Комград” је дужно да услуге обавља према Оперативном плану зимске службе зa 2020/2021 годину. ЈП„Комград” се обавезује да ће чистити снег кад његова дебљина износи више од 5 цм. Посипање соли, односно ризла, потребно је започети одмах чим настане поледица. Посипање ће се обавити у складу са планом приоритета путева. Извођач се обавезује започети чишћење снега чим наступе околности из горе наведених, са возилима, опремом и возачима, и радницима предузећа. Рок у којем путеве треба очистити је 6 сати, рачунајући од престанка падавина.

Такође, исто тако важан део Oперативног плана је и систем обавештавања и информисања грађанa о стању на путевима који спадају у надлежности ЈП „Комград”-а. Планирано је обавештење грађана преко веб странице, и преко локалних медија, као и друштвене мреже. Поред овога, предвиђено је да ће се вршити свaкодневно информисање надлежних органа и корисника путева о стању и о условима. Неопходна је и сарадња са осталим органима приликом одржавања путева.

Планом зимске службе обухвата се чишћење снега и одржавање неопходне проходности за временски период од 01.11.2021.године до 01.04.2022.године. У случају изненадних временских непогода, пре или после периода за који је донет Оперативни план, активности Зимске службе могу почети и раније, односно трајати и дуже, на основу налога Општинског штаба за ванредне ситуације.

Одржавање се спроводи по приоритетима који су: Одржавање се спроводи по приоритетима који су:

**ПРВИ ПРИОРИТЕТ** – ПУТ СЕ ЧИСТИ И ПОСИПА ЧИСТОМ СОЛИ

**ДРУГИ ПРИОРИТЕТ** – ПУТ СЕ ЧИСТИ И ПОСИПА САМО РИЗЛОМ

**ТРЕЋИ ПРИОРИТЕТ**- СА ПУТА СЕ САМО УКЛАЊА СНЕГ И ТИМЕ ОМОГУЋУЈЕ ПРОХОДНОСТ, АЛИ ТЕК НАКОН ИЗВРШЕНОГ ЧИШЋЕЊА ПУТЕВА I И II ПРИОРИТЕТА.

 У случају потребе, односно екстремно високих снежних падавина, а на основу налога Општинског штаба за ванредне ситације, могу се ангажовати камиони, машине и људство других предузећа, као и лица преко омладинске задруге и агенције, или по уговору о привременим и повременим пословима.

Средства за обављање Зимске службе су обезбеђена у општинском буџету, на коју намену се склапа уговор о вршењу услуге зимске службе.

За наведени период зимске службе организује се дежурство зависно од временских прилика, као активна и као пасивна приправност. Распоред дежурства утвђује одговорни руководилац Зимске службе ЈП „Комград”-а. Руководиоци Зимске службе координирају рад, процењују потребу за интервенцијом и сваку интервенцију евидентирају у дневнику дежурства зимске службе. За време трајања зимске службе присуство људства и механизације је 24 часа су у приправности, у зависности од временских прилика.

**ОПЕРАТИВНИ ПЛАН САДРЖИ**:

* Организацију рада предузећа при вршењу Зимске службе
* Организациону шему о броју анжованих извrшилаца, њиховим задужењима и бројем возила, односно машина
* Списак локалних путева у Општини Бачка Топола
* Списак тротоара који се чисте
* Списак улица првог приоритета
* Списак улица другог приоритета
* Ангажована механизација
* остале податке

**ВРШЕЊE ЗИМСКЕ СЛУЖБЕ ОБУХВАТА:**

* Послове одржавања улица и општинских путева у зимском периоду. Обухвата чишћење и уклањање снега и леда са пута и посипање одговарајућим материјaлом ради стварања услова за несметано одвијање саобраћаја
* Састављањe организационe јединицe за зимску службу
* Сарадња и координација рада са другим органима
* Друга питања везана за организацију одржавања улица и путева у зимском периоду.

Зимску Службу надзиру органи Општине.

**ОДРЖАВАЊЕ УЛИЦА У НАСЕЉУ БАЧКА ТОПОЛА**

На територији насеља Бачке Тополе улице су сврстане на улице првог и другог приоритета. Редослед и привенство извођења радова одређује се с обзиром на важност улица, локацију јавних служби – хитна помоћ, полицијска управа, ватрогасна служба, школе, општинска управа.

Планом је предвиђено 121 км улица и саобрaћајница, улица и тротоара.

За уклањање снега и леда са трoтоара, прилаза јавним објектима на подручју града Бачка Топола планирамо ангажовати јавне раднике који морају бити опремљени за зимску службу.

Планирано је да радови и активности на чишћењу снега са улица, и тротоара отпочну у моменту када снег почне да пада, односно када се формира снежни покривач дебљине 5 цм.

Радови и активност на спречавању поледице на улицама и тортоарима ће се вршити након завршеног чишћења снега.

Пут или тротоар се сматра проходним и чистим када се саобраћај одвија уз употребу зимске опреме на возилима.

Пре почетка зимске службе, неопходно је извршити припремне радове, међу које спада преглед и поправка возила и опреме која се укључују у рад зимске службе са потребним сервисом, набавка потребних знакова, набавка потребних количина соли и ризле.

По плану, и ове године ће бити достављено институцијама од јавног значаја со, да би могли посипати тротоаре.

1. **УЛИЦЕ ПРВОГ ПРИОРИТЕТА** – главне улице, улице којима саобраћа јавни градски превоз. Чишћење улица првог приоритета обављаће се превентивно, у току падавина и одмах након престанка падавина, са расположивим капацитетима одређеним степеном ангажовања. При мањим падавинама посипа се NaCl – индустријска со од 10g/m² до 20g/m², а код јачих падавина до 40g/m² у једном пролазу. Улице које уживају први приоритет се чисте и посипају мешавином соли и ризле –тако да се омогући обављање саобраћаја уз смањену безбедну брзину у отежаним условима – снег на коловозу, максимум 50 км/час. До прекида саобраћаја може доћи у трајању од 4 до 6 часова дневно. Обавезна употреба зимске опреме.

Улице првог приоритета су следећи:

* ЧАНТАВИРСКИ ПУТ ДО ФИРМЕ ТОПИКО 3000 m'
* МАТИЈЕ КОРВИНА И СВЕТИ СТЕФАН 1940 m'
* ХЕРОЈ ПИНКИЈА, ДР А.ШИЈАЧИЋ И ШИРОКА 1420 m'
* ЈОВАНА ПОПОВИЋА И БРАНКА РАДИЧЕВИЋА 800 m'
* ДЕО УЛ.ТРГ СВЕТОГ ИЛИЈЕ И ГЛАВНА 1600 m'
* ВАСЕ ПЕЛАГИЋА И ЕДВАРД КАРДЕЉА 1500 m'
* ВИДОВДАНСКА (НОВИ ПУТ) + ОБИЛАЗНИЦА 4119 m'
* ПАРКИРАЛИШТЕ КОД РОБНЕ КУЋЕ 1816 m'
* БОРАЧКА 715 m'
* ПАРКИРАЛИШТЕ КОД ВОЈВОЂАНСКЕ БАНКЕ 1778 m'
* ПАРКИРАЛИШТЕ КОД ПОЛИЦИЈСКЕ СТАНИЦЕ 1816 m'
1. **УЛИЦЕ ДРУГОГ ПРИОРИТЕТА** – споредне улице, чији је коловоз потребно очистити паралелно са чишћењем улица првог приоритета, ако интензитет падавина то дозвољава, односно одмах по завршетку првог приоритета, за 6 часова по престанку падавина. Улице које уживају други приоритет се чисте по целој дужини, посипају се узбрдице и низбрдице тако да се омогући саобраћај уз смањење брзине од 40 км/час. Могући прекид саобраћаја од 6 до 12 сати дневно. Обавезна употреба зимске опреме. Улице другог приоритета су:
* СВЕТОЗАРА МИЛЕТИЋА 400 m'
* СВЕТОСАВСКА 680 m'
* ИШТВАН АНДРЕ 650 m'
* ЛЕЊИНОВА 1180 m'
* МЛИНСКА, СВЕТОЗАРА МАРКОВИЋА 300 m'
* ЗМАЈ ЈОВИНА 530 m'
* БОЉАИ ФАРКАША 520 m'
* КАРАЂОРЂЕВА 260 m'
* ДУНАВСКА 350 m'
* ТРГ ДР ЗОРАНА ЂИНЂИЂА 300 m'
* ФРУШКОГОРСКА 300 m'
* 1.МАЈА 400 m
* ОМЛАДИНСКА 850 m'
* ОД Е-5 ПУТА ПРЕКО ПЛИТВИЧКЕ, САРАЈЕВСКЕ, ДЕО УДАРНИЧКЕ И ПУТ ДО МОРАВИЧКОГ ПУТА 3200 m'
* ОД МИЋУНОВА ДО СЕНЋАНСКОГ ПУТА 2000 m'
1. **ОДРЖАВАЊЕ ОПШТИНСКИХ- ЛОКАЛНИХ ПУТЕВА У ОПШТИНИ БАЧКА ТОПОЛА –** путеви се одржавају по систему трећег приоритета што значи да се коловози чисте само ради проходности, уз смањену брзину у отежаним условима до 40 км/час, али тек након завршетка чишћења путева првог и другог приоритета – са закашњењем.

Одржавају се следећи локални путеви на територији Општине као путеви трећег приоритета:

* Од E-5 – КАРАЂОРЂЕВО – МОРАВИЧКИ ПУТ 8000 м'
* БЕЧЕЈСКИ ПУТ – КАВИЛО 11000 м'
* БАЈША-ДУБОКА- СР.САЛАШ 11000 м'
* МОРАВИЧКИ ПУТ – ТОМИСЛАВЦИ 1900 м'
* ДУБОКА – НОВА ЦРВЕНКА ДО ТАБЛЕ 800 м'
* ПОВЕЗНИ ПУТ ОД СЕНЋАНСКОГ ПУТА ДО БЕЧЕЈСКОГ ПУТА И ИНДУСТРИЈСКЕ ЗОНЕ 3060 м'
1. **ОДРЖАВАЊЕ ТРОТОАРА У ГРАДУ**

- Приоритетни тротоар је улица Маршала Тита од Еуропетрола до католичке цркве (обострано)

- улица Главна од семафора до библиотеке (обострано)

- једна стаза на Манифестационом тргу

- око школa

- уторком и суботом до пијаце

**АНГАЖОВАНО ЉУДСТВО –**

РУКОВОДИОЦИ – број и опис степена ангажовања за вршење зимске службе утврђује се оперативним планом у зависности од могућих техничких, кадровских капацитета предузећа и временских карактеристика. Основ за одређивање капацитета је официјална прогноза.

РАДНИЦИ ангажовани у зимској служби су радници „Комград”-а, којима у анексима уговора, код описа посла стоји учествовање у пословима зимске службе. Ангажман радника ће бити покривен као прековремени рад на основу свакиданашње евиденције. Радници су ангажовани према временским приликама, а дужни су да се по позиву претпостављеног одмах јаве на посао.

|  |  |  |  |  |  |  |
| --- | --- | --- | --- | --- | --- | --- |
| Дежурство се одвија у три смене: од 7 до 19, од 19 до 7 наредног дана и трећа смена од 7 до 7 сати наредног дана. Пример у наставку: |  |  |  |  |  |  |
|

|  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  |  |  |  |  |  |  |  |  |  |  |  |  |  |  |  |  |  |
|  |  |  |  | **Новембар 2021** |
| r.br. |  |  |  | **1** | **2** | **3** | **4** | **5** | **6** | **7** | **8** | **9** | **10** | **11** | **12** | **13** | **14** | **15** | **16** |
| **1** | Чорба Ото | *Дежурни координатор* | *064/64-52-065* | III |  |  |  |  | III |  |  |  |  | III |  |  |  |  | III |
| **2** | Бореновић Слободан | *дежурни* | *2269* |  | III |  |  |  |  | III |  |  |  |  | III |  |  |  |  |
| **3** | Кесеги Атила | *дежурни* | *2239* |  |  | III |  |  |  |  | III |  |  |  |  | III |  |  |  |
| **4** | Вујовић Зоран | *дежурни* | *2211* |  |  |  | III |  |  |  |  | III |  |  |  |  | III |  |  |
| **5** | Фа Јанко | *дежурни* | *2207* |  |  |  |  | III |  |  |  |  | III |  |  |  |  | III |  |
| **6** | Сакал Корнел | *механичар* | *2249* | III |  |  | III |  |  | III |  |  | III |  |  | III |  |  | III |
| **7** | Војводић Саво | *механичар* | *2258* |  | III |  |  | III |  |  | III |  |  | III |  |  | III |  |  |
| **8** | Пап Иштван | *механичар* | *062/893-91-17* |  |  | III |  |  | III |  |  | III |  |  | III |  |  | III |  |
| **9** | **Хајтман Шандор** | ***возач*** | ***2268*** | **I** | **I** | **I** | **II** | **II** | **II** | **II** | **II** | **II** | **II** |  |  |  |  |  |  |
| **10** | **Кокрехел Шандор** | ***помоћник*** | ***2226*** | **I** | **I** | **I** | **II** | **II** | **II** | **II** | **II** | **II** | **II** |  |  |  |  |  |  |
| **11** | **Красић Милан** | ***Возач*** | ***2219*** | **I** | **I** | **I** | **II** | **II** | **II** | **II** | **II** | **II** | **II** |  |  |  |  |  |  |
| **12** | **Филеп Рудолф** | ***помоћник*** | ***2247*** | **I** | **I** | **I** | **II** | **II** | **II** | **II** | **II** | **II** | **II** |  |  |  |  |  |  |
| **13** | **Хомоља Јазмин** | ***трактор*** | ***2242*** | **I** | **I** | **I** | **II** | **II** | **II** | **II** | **II** | **II** | **II** |  |  |  |  |  |  |
|  **14** | **Мичко Атила** | ***возач*** | ***2217*** | **II** | **II** | **II** |  |  |  |  |  |  |  | **I** | **I** | **I** | **I** | **I** | **I** |
| **15** | **Калаи Адриан** | ***помоћник*** | ***3222*** | **II** | **II** | **II** |  |  |  |  |  |  |  | **I** | **I** | **I** | **I** | **I** | **I** |
| **16** | **Мајор Саболч** | ***возач*** | ***2283*** | **II** | **II** | **II** |  |  |  |  |  |  |  | **I** | **I** | **I** | **I** | **I** | **I** |
| **17** | **Бодор Алфред** | ***помоћник*** | ***2213*** | **II** | **II** | **II** |  |  |  |  |  |  |  | **I** | **I** | **I** | **I** | **I** | **I** |
| **18** | **Давид Тибор** | ***трактор*** | ***2215*** | **II** | **II** | **II** |  |  |  |  |  |  |  | **I** | **I** | **I** | **I** | **I** | **I** |
| **19** | **Срдић Славко** | ***возаћ*** | ***2218*** |  |  |  | **I** | **I** | **I** | **I** | **I** | **I** | **I** | **II** | **II** | **II** | **II** | **II** | **II** |
| **20** | **Полачек Жолт** | ***помоћник*** |  ***2220*** |  |  |  | **I** | **I** | **I** | **I** | **I** | **I** | **I** | **II** | **II** | **II** | **II** | **II** | **II** |
| **21** | **Поповић Драган** | ***возач*** |  ***2274*** |  |  |  | **I** | **I** | **I** | **I** | **I** | **I** | **I** | **II** | **II** | **II** | **II** | **II** | **II** |
| **22** | **Доша Арпад** | ***помоћник*** | ***2270*** |  |  |  | **I** | **I** | **I** | **I** | **I** | **I** | **I** | **II** | **II** | **II** | **II** | **II** | **II** |
|  **23** | **Бечкеи Тибор** | ***трактор*** | ***2277*** |  |  |  | **I** | **I** | **I** | **I** | **I** | **I** | **I** | **II** | **II** | **II** | **II** | **II** | **II** |

 |  |  |  |  |  |  |  |  |  |  |  |  |  |  |  |  |  |  |  |
| По потреби сваки радник може бити ангажован по позиву дежурног и ван своје смене. |  |  |  |  |  |  |  |  |  |  |  |  |  |  |  |  |  |  |  |
| **I од 07:00 до 19:00** |  |  |  |  |  |  |  |  |  |  |  |  |  |  |  |  |  |
| **II од 19:00 до 07:00 наредног дана** |  |  |  |  |  |  |  |  |  |  |  |  |  |  |  |  |  |
| **III oд 7:00 дo 07:00 наредног дана** |  |  |  |  |  |  |  |  |  |  |  |  |  |  |  |  |  |

Зимском службом руководи координатор.

**Координатор/дежурни:**

- Чорба Ото моб:064/64-52-065

**Дежурни:**

- Слободан Бореновић 064/854-22-69

- Кесеги Атила 064/854-22-39

- Вујовић Зоран 064/854-22-11

- Фа Јанко 064/854-22-07

**Механичар:**

- Војводић Саво 064/854-22-58

- Пап Иштван 062/893-91-17

- Сакал Корнел 064/854-22-49

**Возачи**:

- Мичко Атила 064/854-22-17

- Мајор Саболч 064/854-22-83

- Срдић Славко 064/854-22-18

- Давид Тибор 064/854-22-15

- Хајтман Шандор 064/854-22-68

- Красић Милан 064/854-22-19

- Поповић Драган 064/854-22-74

- Хомоља Јазмин 064/854-22-42

**Помоћни радници:**

-Калаи Адриан 064/854-32-22

-Бодор Алфред 064/854-22-13

-Полачек Жолт 064/854-22-20

-Филеп Рудолф 064/854-22-47

-Кокрехел Шандор 064/854-22-26

-Доша Арпад 064/854-22-70

**АНГАЖОВАНА МЕХАНИЗАЦИЈА**

Обавеза ЈП „Комград”-а да до 01. новембра 2021. године оспособи предвиђен број машина, обезбеди резервне делове, акумулаторе, моторно уље, гориво, антифриз, светлосну саобраћајну сигнализацију за возила. ЈП „Комград” је у обавези да припреми механизацију, којa je предвиђенa за реаговање у највећем степену приправности.

Улт 160

Трактор белорус 820 и белорус 1221,3

Камион ФАП са плугом за снег и растуривачем соли 2 комада

Трактор STEYR 4120 са плугом за снег и растурачем соли

ГЕХЛ са плугом за снег

Ровокопач утоваривач Хидормек

Полутеретно возило за обилазак

**РАСПОЛОЖИВЕ ЗАЛИХЕ СОЛИ**

У циљу тачног утврђивања потрошње соли, ЈП КОМГРАД је у обавези да доставља Извештаје о потрошњи соли који садржи почетни извештај о стању залиха соли на почетку зимске службе, и извештај на крају зимске службе, на основу извршеног годишњег редовног пописа. Дана 01.10.2021. године ЈП КОМГРАД располаже са резервом соли у количини од 29 тона, и ризле у количини од 18 тона.

**ОДНОСИ С ЈАВНОШЋУ**

ЈП КОМГРАД благовремено извештава Општински штаб за ванредне ситуације, и обавештава јавност о стању на улицама и путевима и ангажованим капацитетима.

ЈП КОМГРАД

ПРОГРАМ ОДРЖАВАЊА

ЈАВНИХ ПОВРШИНА ЗА 2022.г.

Новембар 2021.

**ОДРЖАВАЊЕ ЧИСТОЋЕ, УРЕЂЕЊЕ И ОДРЖАВАЊЕ ПАРКОВА, ЗЕЛЕНИХ И ЈАВНИХ ПОВРШИНА У ГРАДУ БАЧКА ТОПОЛА**

1. **ЧИШЋЕЊЕ ЈАВНИХ ПОВРШИНА**

1. Ручно чишћење, сакупљање и одвоз смећа до сабирног места

 - сваког дана са следећих површина:

 улица Маршала Тита – од Скупштине општине до Нушићеве

 улица Главна од центра до улице Светосавска

 улица Петефи Бригаде од центра до улице Светозара Марковића

 Манифестациони трг и паркинзи иза РК ,,Панда’’, око Фонтане иза библиотеке

 **укупна површина 22.226 м² x 365=8.112.490 м² x 0,35 дин/м² = 2.839.371,5 дин**

 - три пута недељно (понедељак, петак и среда) са следећих површина

 улица Маршала Тита од Скупштине општине до Касарне и од Нушићеве до Светог Стефана

 улица Главна од Светосавске до Жељезничке пруге

 улица Петефи Бригаде од улице Светозара Марковића до Калварије

 паркинг и коловоз у улицама Дунавској, Борачкој, Никола Тесла, Трг Др Зорана Ђинђића

 Видовданска, стазе у парковима, Нови паркинг иза Фонда ПИО

 **укупна површина 23.734 м² x 3x52недеље= 3.702.504 м² x 0,35 дин/м² = 1.295.876,40 дин**

2. Ручно сакупљање хартије, пластике и другог отпада са залених површина

 једанпут недељно са следећих зелених површина

 - улица Маршала Тита, Главна, Петефи Бригаде, Трг Др Зорана Ђинђића,

 Првомајска, Дунавска, Монтастан, угао Светозара Марковића,

 око Војвођанске банке, 90.578 м²

Дечија игралишта:

- ул. Омладинској поред Дома здравља 2.400 м²

- ул. Херој Пинки - поред обданишта 4.054 м²

- ул.Широкој 10.150 м²

- ул.Гоце Делчева 7.200 м²

- ул. Скадарска 3.600 м²

- ул. Главна 440 м²

- ул. Чепе Имре и И.Г.Ковачић 2459,85 м²

- ул.Радних бригада 1.600 м²

- ул.Гомбош Јаноша 2.750 м²

- ул. Источна 4.015 м²

 \_\_\_\_\_\_\_\_\_

 = 38.668,85 м²

 **укупна површина 129.246,85 м² x 52 недеље = 6.720.836,2 м² x 0,35 дин/м² = 2.352.292,67 дин**

3. Усисавање и сакупљање лишћа и суве траве са зелених површина

 из тачке 1. са одвозом на депонију у временском

 интервалу март, октобар и новембар (минимум шест пута)

 **укупна површина 36.240 м2 x 6 = 217.440 м² x 0,35 дин/м² = 76.104,00 дин**

 **УКУПНО: 6.563.644,57 дин**

Ангажовано људство :

- 4 чистача улица - стално ангажовани

- возач и помоћни радник по потреби

Опрема која се користи :

- чистилице 3 комада

- усисивач лишћа - 2 комада

- дувач лишћа - 4 комада

- канта на колицима са опремом (метла коровњача, лопата) - 4 комада

- грабље за лишће

Механизација :

- трактор

- накладач

- велики усисивач са механизацијом

**2. КОШЕЊЕ**

1. Кошење траве са зелених површина у ужем центру града

 и главним улицама од априла до октобра (цирка 10 пута годишње)

 у следећим улицама:

 - улица Маршала Тита, Главна, Петефи Бригаде, Трг Др Зорана Ђинђића,

 око тржног центра Базар, око Монтастана, око ''БАМБИЈА'',

 од Дунавске до Првомајске, угао улице Светозара Марковића

 - Дудова шума, иза Библиотеке

 **укупна површина 84.169 м2**

2. Кошење траве са зелених површина од априла до октобра

 месеца (цирка 10 пута годишње)

 - зелене површине у портама Цркви и око Цркви 6.720 м2

 - Калварија – мала капела 3.750 м2

 - код дечије установе ''Бамби – Горица'' 3.750 м2

 - троугао измедју улице Широка и улице

 Моравички пут, део Бајшанског пута

 Око Гробља, око Капелице 9.314 м2

 - око Војводјанске Банке 3.951 м2

 **укупна површина 27.485 м2**

3. Кошење траве са зелених површина од априла до октобра

 (цирка десет пута годишње)

 - у улици Карађорђевој од Бољаи Фаркаша

 до паркинга Пијаце банкине и јарак 5.100 м2

 - улица Жељезничка и улица Бошка Бухе 3.552 м2

 - дворише СУП-а 1.880 м2

 - плац УТП ''ВОЈВОДИНА'' од РК ''ИЗБОР''

 до Ватрогасног дома 200 м2

 - улица Првомајска и улица Карађорђева 2.350 м2

 - око фискултурне сале 5.179м2

 -језеро (трим стаза-плаж) 53.000м2

 **укупна површина 71.261 м2**

 **Укупно : 182.915 м2 x 10 = 1.829.150 м² x 1,50 дин/м²= 2.743.725,00 дин**

4. Кошење траве са зелених површина - ДЕЧИЈА ИГРАЛИШТА

( цирка десет пута годишње) и то у:

- ул. Омладинској поред Дома здравља 2.400 м²

- ул. Херој Пинки - поред обданишта 3.200 м²

- ул.Широкој 10.150 м²

- ул.Гоце Делчева 7.200 м²

- ул. Скадарска 3.600 м²

- ул. Главна 440 м²

- ул. П.Мићуновића (Мићуново) 6.300 м²

- ул. Чепе Имре и И.Г.Ковачић 16.500 м²

- ул.Радних бригада 1.600 м²

- ул.Гомбош Јаноша 2.750 м²

- ул. Јадранска 620 м²

- ул. Источна 4.015 м²

 **укупна површина 58.775 м² x 10 кошење= 587.750 м² x1,5 дин/м²=881.625,00 дин**

5.Кошење, тарупирање дуж улица Бајшански пут, Сенћански пут, Моравички пут од ул. П.Бригада до ул. Ј.Краша

(цирка десет пута годишње )

 **укупна површина 49.520 м²x10 = 495.200 м² x 4,00 дин/м²=1.980.800,00 дин**

6. Кошење, тарупирање траве, корова, - ЛОКАЛНИ ПУТЕВИ (4 пута годишње у ширини 1 м)

- Р 108- Кавило 22.000 м²

- Бајша - С.Салаш 22.000 м²

- Р 108 - Томиславци 4.000 м²

- М 22.1 - Карађорђево- Р-108 10.192 м²

- Дубока - према Н.Црвенка 1.800 м²

- Р-108- ул. Вашариште М 22.1 2.500 м²

- Р-119-Сенћански пут (од последње куће до завршетка

 насељеног места - табле) 1.200 м²

- М 22.1 (ул.М.Тита) излаз из Б.Тополе према М.Иђошу 7.200 м²

(од последње куће до завршетканасељеног места - табле)

- Р 119 Бајшански пут (од последње куће до завршетка

 насељеног места - табле) 300 м²

- Р 108 Староморавички пут (од последње куће до завршетка

 насељеног места - табле) 400 м²

- Р 108-Бечејски пут (од последње куће до завршетка

 насељеног места - табле) 670 м²

- М 22.1-Суботички пут (од последње куће до завршетка

 насељеног места - табле) 400 м²

- Од М22.1 Суботичког пута до Р-108 (обилазни пут) 4.100 м²

- Од Мићунова (фарма "Топико")до Сенћанског

пута 7.600 м²

- Од Сенћанског пута (кружног тока) према

Индустријској зони 16.400 м²

 **Укупна површина: 100.762 м² x 4 = 403.848 м² x 4,00 дин/м²=1.612.192,00 дин**

7. Одржавање банкина на локалним путевима

Машинско скидање нарасле банкине у слоју

од 10-20 цм 90% машински и 10% ручно

са одвозом вишка земље на депонију до 5 км

Набавка и машинско разастирање туцаника у слоју

од 10 цм са ваљањем (цена обухвата набавку

и превоз до 30 км). Разастирање машински 90% и

10% ручно са набијањем

Рад хидромека 5750,00 дин/радни час

Рад вибровајак 2.333,34 дин/радни час

1 КВ радник 651,35дин/х

НКВ радник 348,00 дин/х

 **Укупно одржавање банкина на локалним путевима: 3.000.000,00 дин**

**УКУПНО КОШЕЊЕ У ГРАДУ И ОДРЖАВАЊЕ ЛОКАЛНИХ ПУТЕВА: 10.218.342,00 динара**

Ангажовано људство :

- 4 косца

- 2 возач

- 2 НКВ радника

Опрема :

- косилица Стига - 2 комада

- косилица Стихл ручна - 11 комада

- бочна травокосачица за трактор ИМТ 539

- таруп - малчер за трактор Белорус 820

- моторна тестера Стихл - 1 ком

- моторна тестера са продужетком Стихл за орезивање дрвећа - 1 комад

- моторна тестера за живицу - 1 комад

- вибро ваљак

Механизација :

- КИА за превоз косаца и опреме

- Трактор Белорус

- Ровокопач

- Мини улт

- Камион кипер

**3. УРЕЂЕЊЕ И ОДРЖАВАЊЕ ЦВЕЋА**

- Одржавање цвећа на локацијама: испред Робне куће ИЗБОР,парку на Тргу Др Зорана Ђинђића,код Библиотека, код Поште, на Манифестационим тргу и код кружног тока на Сенћанскем путу

Копање,сађење (год. 2 пута, цирка 3500 ком садница\*2), заливање у лето сваког дана,пролеће и јесен 2 или 3 пута недељно; заштита хемијским средствима)

 **Рч. 1240,00 x 365,00дин/х НК=452.600,00 дин**

 **УКУПНО: 452.600,00дин**

Ангажовано људство:

- НК радник

Опрема :

- мотика, грабље, маказе за орезивање, прскалица, црево за заливање,метла, канта за

уклањање отпада

4. **ОДРЖАВАЊЕ ГРОБЉА**

. Кошење, чишћење, сакупљање лишћа на Источном и Западном гробљу у Бачкој Тополи.

 - Источно гробље 40.565 м2

 - Западно гробље 80.491 м2

 \_\_\_\_\_\_\_\_\_\_\_\_\_\_\_\_\_\_\_\_\_

 **121.056 м²**

- кошење - минимум 10 пута годишње - површина у гробљу и ван гробља (до пута)

 **Укупна површина 121.056 м²x 10 кош. x 1,50 дин/ м²= 1.815.840,00 дин**

- сакупљање лишћа - минимум 6 пута годишње

**Укупна површина 121.056 м²x 6 x 0,35 дин/ м² = 254.217,60 дин**

- ручно чишћење стаза у гробљу, простора испред капеле и паркинг простора

сваког радног дана

**313 радних дана x цца 22.000 м² x 0,35 дин/ м² = 2.410.100,00 дин**

- пражњење корпи за смеће ( 40 корпи на источном+40 корпи на западном гробљу) мрежастих контејнера (10 на источном + 10 на западном гробљу), и контејнера од 5 м3 (3 на источном + 3 на западном гробљу) сваког радног дана

**524ком контенер/год x 7272,72 дин/ком= 3.810.905,28 дин**

- одржавање врта сећања (на оба гробља цца 400 ружа) - као тачка 3. - **125.280,00 динара**

- одржавање хигијене у обе капеле

- текуће одржавање капела

- трошак погребног возила

- трошак струје у капелама

 **УКУПНО: 8.416.342,88 дин**

Ангажовано људство:

- 4 гробара

- 1 возач погребног возила

- 1 пословођа погребне продавнице

Опрема :

- колица за превоз посмртних остатака

- колица за превоз цвећа

- колица за сакупљање отпада

- косилице Стихл

- опрема за одржавање врта сећања - као код одржавања цвећа

- грађевинска колица - 2 комада

- дувач лишћа - 2 комада

- лопате, метле коровњаче

Механизација :

- погребно возило

- накладач

- трактор и приколица

**5. ХВАТАЊЕ И ЗБРИЊАВАЊЕ ПАСА ЛУТАЛИЦА**

1. Хватање и превоз до прихватилишта паса луталица на територији

 **насеља Бачка Топола. цца 150 ком x1500,00 дин = 225.000,00 дин**

2. Обилазак терена и хватање паса луталица са превозом до прихватилишта у другим насељеним местима општине Бачка Топола - **цца 50 x3300,00 = 165.000,00 дин**

3. Смештај и исхрана паса у привременом прихват.- по дану. – **цца 50 x 120,00 дин x 365 дана = 2.190.000,00 динара**

4. Одржавање прихватилишта

5. Опсервација паса на беснило **цца 200 ком x 1633,00 дин = 326.600,00 дин**

6. Излазак на терен по пријавама када из оправданих разлога није дошло до хватања. **цца 70 x 821,00 = 57.470,00 динара.**

7. Ветеринарске услуге.

 **УКУПНО: 2.964.070,00 дин**

Ангажовано људство :

- возач

- 2 НКВ радника

Опрема :

- Кадy као превозно средство са кавезима за смештај ухваћених паса и хватаљкама и мрежама и дуваљкама за хватање паса.

- Храна за псе се набавља сагласно Закону о јавним набавкама - грануле.

**6. ТРАНСПОРТ ЛЕШЕВА ЖИВОТИЊА**

Ангажовано људство:

- 1 КВвозач

Опрема:

-ИВЕЦО ДАИЛY 70Ц15

 **УКУПНО: 900.000,00 динара**

**7. ОДРЖАВАЊЕ ДЕПОНИЈЕ И САНАЦИЈА ДИВЉИХ ДЕПОНИЈА У НАСЕЉУ БАЧКА ТОПОЛА**

- Одржавање депоније у Бачкој Тополи, и једно сређивање (санација) свих депонија у Општини Б.Топола. цца

Ангажовано људство:

- 1 КВвозач

Опрема :

- Компактор

- УЛТ

- Камион кипер

 **УКУПНО: 7.500.000,00 динара.**

**ПРОГРАМ ПОСТАВЉАЊА - ПРАЖЊЕЊА**

**КОНТЕЈНЕРА И САКУПЉАЊА, ОДВОЖЕЊА И**

**ОДЛАГАЊА СМЕЋА ИЗ ДОМАЋИНСТАВА ЗА**

**2022.годину**

Новембар 2021.

**САКУПЉАЊЕ, ОДВОЖЕЊЕ И ОДЛАГАЊЕ СМЕЋА У БАЧКОЈ ТОПОЛИ**

Одвожење комуналног отпада у насељеном месту Бачка Топола из домаћинстава:

**ВОЗИЛО: ИВЕЦО 190-250Л**

|  |  |  |  |  |
| --- | --- | --- | --- | --- |
| **Понедељак** | **Уторак** | **Среда** | **Четвртак** | **Петак** |
| ЛЕПА | БРАТСВА | БЕОГРАДСКА  | ЈОВАНА ПОПОВИЋА | МАТИЈЕ КОРВИНА |
| КОЗАРАЧКА | БАРТОК БЕЛЕ | ДРАВСКА | СОЊА МАРИНКОВИЋ | ИНДУСТРИЈСКА |
| БАЧКА | ВОЈВОЂАНСКИХ БРИГАДА  | ЕДВАРДА КАРДЕЉА | СПЛИТСКА | ТРГ СВЕТОГ ИЛИЈЕ ИИ |
| ЉУДЕВИТА ПОСАВСКОГ  | МАЈЕВИЧКА | МАТИЈЕ ГУПЦА | ТИМОЧКА | ЉИЉАНА |
| БАРАЊСКА | МИХАЈЛА ПУПИНА | ВАСЕ ПЕЛАГИЋА | ХАЈДУК ВЕЉКА | ДОЖЕ ЂЕРЂА |
| КУПРЕШКА | КИШ ФЕРЕНЦА | ПРОЛЕТЕРСКА | ГОЦЕ ДОЛЧЕВА | ВАШАРИШТЕ |
| ЗАДРУЖА | ЖАКИ ЈОЖЕФА | НЕРЕТВАНСКА | СРЕМСКА | ШТИТ ИИ |
| БАНАТСКА | СКАДАРСКА  | ДУРМИТОРСКА | ВАРГА ИШТВАНА | БЕЧЕЈСКИ ПУТ |
| ВОЈВОЂАНСКА | БАЧКОПАЛАНАЧКА  | СЕНЋАНСКИ ПУТ | КРАТКА | ГОМБОШ ЈАНОША |
| РАДНИХ БРИГАДА | КИЗУР ИШТВАНА  | ЗРИНСКА | ЉУБЈАНСКА | ЛОВАЧКА |
| ПЕТЕФИ ШАНДОРА | АНЕ ФРАНК | ТРГ СВЕТОГ ИЛИЈЕ И | ПАРТИЗАНСКА | ДУБРОВАЧКА |
| САВЕ КОВАЧЕВИЋА | ВАШИНГТОНСКА | НОВОСАДСКА | ОХРИДСКА | ЗЕМУНСКА |
| ЛИЧКА | РАДНИЧКА | СТЕФАНА НЕМАЊЕ | МАКСИМА ГОРКОГ | СОМБОРСКА |
| ИВАНА ЦАНКАРА | ЖИКИЦЕ ЈОВАНОВИЋА ШПАНЦА | МОРАВСКА | КОСАЧКА | ОТОНА ЖУПАНЧИЋА |
| ЦРВЕНЕ ЗВЕЗДЕ |  ЗАНАТЛИЈСКА | КУЧЕРКА ЈОЖЕФА | СЕВЕРНА | АДИ ЕНДРЕ |
| ВЛАДИМИРА НАЗОРА | **КАРАЂОРЂЕВО (СВАКЕ ДРУГЕ НЕДЕЉЕ)** | ИСТОЧНА | ПЕРЕ СЕГЕДИНЦА | РУЖА |
| КОСОВСКА |  | ЦИГЛАРСКА |  7 ЈУЛИ /2/ | ЈОРГОВАНА |
| ИВАНА МАЖУРАНИЋА |  | КРАЉЕВИЋ МАРКА | МАРШАЛА ТИТА | СВЕТОЗАРА МИЛЕТИЋА /2/ |
|  ЈОСИПА КРАША |  | КРАЉА МИЛУТИНА | ЛАСТА | ЕТВЕШ ЛОРАНТА |
| УДАРНИЧКА И |  | ИВО АНДРИЋА | БЕЗДАНСКА | ЊЕГОШЕВА |
| **ТОМИСЛАВЦИ (СВАКЕ ДРУГЕ НЕДЕЉЕ)** |  | ЧАЊИ ЛАЈОША | ПЛИТВИЧКА | БОЉАИ ФАРКАША |
|  |  | ШТИТ И | БРАНКА РАДИЧЕВИЋА | ЗМАЈ ЈОВИНА |
|  |  | ИШТВАН АНДРЕ |  | СВЕТОСАВСКА |
|  |  | ПАРИСКЕ КОМУНЕ |  | СВЕТОГ СТЕФАНА |
|  |  | ВЕЉКА ВЛАХОВИЋА |  | АЛЕКСАНДРА ПУШКИНА/2/ |
|  |  | **ГУНАРОШ (СВАКЕ ДРУГЕ НЕДЕЉЕ)** |  | ПЕТРА КОЧИЋА ИИ |
|  |  |  |  | АРАЊ ЈАНОШ |

**ВОЗИЛО: ИВЕЦО 150-210**

|  |  |  |  |  |
| --- | --- | --- | --- | --- |
| **Понедељак** | **Уторак** | **Среда** | **Четвртак** | **Петак** |
| ГАВРИЛА ПРИНЦИПА | 7 ЈУЛИ | ЛЕЊИНОВА | ПЕТРА КОЧИЋА | ГОЈКА БАБИЋА |
| ДАЛМАТИНСКА | ЦВЕТНА | ОМЛАДИНСКА | АЛЕКСАНДРА ПУШКИНА 1 | СИМЕ ШОЛАЈЕ |
|  НАСЕРОВА | ШУМАДИЈСКА | 1. МАЈА | АРАЊ ЈАНОША И | ПАВЛЕ МИЋУНОВИЋА |
| ТУРЗО МИХАЉА | ЛИСТ ФЕРЕНЦ | КАРАЂОРЂЕВА | АЧ ЈОЖЕФА | ДРАГУТИН МАТИЋА |
|  ПАЈЕ ЈОВАНОВИЋА | ТОЛСТОЈЕВА | ЦАРА ДУШАНА | ЦВЕТНА | ДУШАНА ПОПИВОДА |
| ВИРАГ БАЛАЖА |  АЛЕКСАНДРА ШИЈАЧИЋА /1/ |  МАРШАЛА ТИТА 26-10 | ИБАРСКА | СПАСЕНИЈЕ ЦАНЕ БАБОВИЋ |
|  ВИНОГРАДСКА | СПОРТСКА | ДЕЧАНСКА | ВАРДАРСКА | ЧАНТАВИРСКИ ПУТ |
|  АТИЛА | БРАНИСЛАВА НУШИЋА |  ЂУРЕ ЈАКШИЋА | НИКОЛЕ ТЕСЛЕ | МЛИНСКА |
| 9. МАЈА | ФРУШКАГОРСКА | СУТЈЕСКА | ИВАНА МИЛУТИНОВИЋА | КРИВАЈСКА |
|  ХВАРСКА | ТАНЧИЋ МИХАЉА | ЈОЖЕФ АТИЛЕ | ЈОВАНА МИКИЋА | ДЕАК ФЕРЕНЦА |
| ЈОКАИ МОРА | БОСАНСКА | ИВО ЛОЛЕ РИБАРА | ИСТАРСКА | ВУКА КАРАЏИЋА |
| ФЕХЕР ФЕРЕНЦ | ЧИЗОВСКИ ФЕРЕНЦ | 8. МАРТА | ШКОЛСКА | ШИРОКА |
| ШЕБОЈ | БИХАЋКА | БАЛЗАКОВА | ЈАДРАНСКА | КОШУТ ЛАЈОША |
| ЈО ЛАЈОШ | МАРКСОВА | ШИРОКА | ГЛАВНА | БОЛМАНСКА |
| КУН БЕЛА | ДРИНСКА | ДУДОВА | СВЕТОЗАР МИЛЕТИЋА /1/ | СТРМА |
| СЕРВО МИХАЉ | ЗАГРЕБАЧКА | 2 РАКОЦИ ФЕРЕНЦА | ПЕТЕФИ БРИГАДА | ТРИГЛАВСКА |
| СТЕВАНА СРЕМЦА | ЛАЗЕ ЛАЗАРЕВИЋ | МОРАВИЧКИ ПУТ | БАЈШАНСКИ ПУТ | ПРЕШЕРНОВА |
| ЧАКИ ЛАЈОШ |  ИВАНА МЕШТРОВИЋА | АЛЕКСАДРА ШИЈАЧИЋА /2/ |  | СТЕВАН ЈОВАНОВИЋ |
| ГАГАРИНОВА |  ЈОСИП МЕРКОВИЋА | ХЕРОЈ ПИНКИ |  | УДАРНИЧКА /2/ |
| ВОЈВОДЕ МИШИЋА |  КОДАЉ ЗОЛТАНА |  СВЕТОЗАР МАРКОВИЋА |  | МАРИБОРСКА |
| ЈАНКА ВЕСЕЛИНОВИЋА | ИВАНА ГОРАНА КОВАЧИЋА |  **БРАЗИЛИА, ГУНАРОШ (СВАКЕ ДРУГЕ НЕДЕЉЕ)** |  | САРАЈЕВСКА |
| БАЛКАНСКА | ВОЈВОДЕ СИНЂЕЛИЋА |  |  | РЕПУБЛИЧКА |
| БОСЕ МИЛИЧЕВИЋА | ДИМИТРИЈА ТУЦОВИЋА |  |  | УГЉЕШЕ МОЉЦА |
|  | ТОТ ФЕРЕНЦ |  |  |  |
|  | ЧЕПЕ ИМРЕ |  |  |  |
|  | МАДАЧ ИМРЕ |  |  |  |
|  | КУЛСКИ ПУТ |  |  |  |
|  | КАРПАТСКА |  |  |  |
|  | КУДЕЉАРСКА |  |  |  |
|  | ЕНГЕЛСОВА |  |  |  |
|  | **МАЛИ БЕОГРАД, ЗОБНАТИЦА, КИШ ЛАЈОШ - УМЕТНИЧКЕ КОЛОНИЈЕ**  |  |  |  |
|  |  |  |  |  |

#### САКУПЉАЊЕ, ОДВОЖЕЊЕ И ОДЛАГАЊЕ СМЕЋА – НАСЕЉЕНА МЕСТА

|  |  |  |  |  |
| --- | --- | --- | --- | --- |
| **Понедељак** | **Уторак** | **Среда** | **Четвртак** | **Петак** |
| **ТОМИСЛАВЦИ (СВАКЕ ДРУГЕ НЕДЕЉЕ)**  | **КАРАЂОРЂЕВО (СВАКЕ ДРУГЕ НЕДЕЉЕ)**  | **БРАЗИЛИА, ГУНАРОШ (СВАКЕ ДРУГЕ НЕДЕЉЕ)** |  |  |

|  |  |  |
| --- | --- | --- |
| **СПИСАК ЛОКАЦИЈА СА ПОСТАВЉЕНИМ КОНТЕЈНЕРИМА:** |  |  |
|  |  | ком | НАШИ |
| 1 | НА ПАРКИНГУ КОД ВОЈВОЂАНСКЕ БАНКЕ - ул Николе Тесле | 2 | 2 |
| 2 | ГРАДСКО ЈЕЗЕРО код ветрењаче 1 код ДТД-а 1 ком | 2 | 2 |
| 3 | ПОЉОПРИВРЕДНА ШКОЛА | 1 | 0 |
| 4 | ДУНАВСКА УЛИЦА (код стамбених зграда и код Бамбија) | 4 | 4 |
| 5 | ВИДОВДАНСКА УЛИЦА (код стамбених зграда) | 6 | 5 |
| 6 | БОЉАИ ФАРКАШ (код стамбених зграда) | 3 | 3 |
| 7 | ТРГ ЗОРАНА ЂИНЂИЋА (код стамбених зграда) | 5 | 5 |
| 8 | УЛИЦА НИКОЛЕ ТЕСЛЕ (код стамбених зграда) | 2 | 2 |
| 9 | ВОЈВОЂАНСКЕ БАНКЕ | 2 | 2 |
| 10 | ЖЕЉЕЗНИЧА СТАНИЦА  | 2 | 2 |
| 11 | МЛИНСКА | 1 | 1 |
| 12 | ПЕТЕФИ БРИГАДЕ | 2 | 2 |
| 13 | ЦЕНТАР ЗА СОЦИЈАЛНО | 2 | 2 |
| 14 | МУП | 1 | 0 |
| 15 | АУТОБУСКА СТАНИЦА | 1 | 0 |
| 16 | МАРШАЛА ТИТА код стамбених зграда | 1 | 1 |
| 17 | БЕЧЕЈ ПРЕВОЗ СЕРВИС ( Маршала Тита) | 1 | 0 |
| 18 | ИСТОЧНО ГРОБЉЕ | 5 | 4 |
| 19 | ЗАПАДНО ГРОБЉЕ | 9 | 7 |
| 20 | ЗОБНАТИЦА (хотел, ергела, машинска, управна зграда, боровнице) | 5 | 1 |
| 21 | Академија | 1 | 1 |
| 22 | Стадион | 1 | 1 |
| 23 | ТРОНТЕX | 1 | 1 |
| 24 | АГРОБОСНА | 1 | 0 |
| 25 | РОДА | 2 | 0 |
| 26 | ПИЈАЦА | 2 | 0 |
| 27 | ЛОХР | 3 | 0 |
| 28 | ГРМЕЧ | 1 | 0 |
| 29 | АГРОБАЧКА ДОРАДА | 1 | 0 |
| 30 | АГРОБАЧКА СЕРВИС | 2 | 0 |
| 31 | АГРОБАЧКА БОЛЕРО | 1 | 0 |
| 32 | ЖИТОБАЧКА  | 5 | 0 |
| 33 | ОРАХОВО (Гомеx, пијаца, фудбалски клуб) | 3 | 1 |
| 34 | ГОМЕX ЦЕНТАР | 1 | 0 |
| 35 | КРИВАЈА ДОО | 1 | 0 |
| 36 | ПРЕЧИСТАЧ | 1 | 1 |
| 37 | ОМВ | 4 | 0 |
| 38 | ТОПИКО КЛАНИЦА | 4 | 0 |
| 39 | ТОПИКО ИНКУБАТОР | 1 | 0 |
| 40 | ИНДУСТРИЈА МЕСА ТОПОЛА | 3 | 0 |
| 41 | ДОМ ЗДРАВЉА | 3 | 0 |
| 42 | БОРМАX | 1 | 0 |
| 43 | МЕТАЛ КОНСТРУКТ | 1 | 1 |
| 44 | ПАНОНИА ПРИНТ | 1 | 0 |
| 45 | КАСАРНА | 1 | 0 |
| 46 | КОПЕРАТИВА ДБ | 1 | 0 |
| 47 | МЛЕКАРА | 1 | 1 |
| 48 | НАПЛАТНА РАМПА БАЧКА ТОПОЛА  | 1 | 0 |
| 49 | АЛМЕX | 1 | 1 |
| 50 | ОС ЧАКИ ЛАЈОШ | 1 | 0 |
| 51 | ОШ НИКОЛА ТЕСЛА | 2 | 0 |
| 52 | СМАРТ ДИРЕКТ | 1 | 1 |
|  |  | **111** | **54** |
|  |  |  |  |
|  |  |  |  |
|  |  |  |  |
|  |  |  |  |
|  | **КОНТЕЈНЕРИ ОД 1,1 М3**  |  |  |
|  |  |  |  |
| 1 | СМАРТКОМ | 1 | 1 |
| 2 | КАСАРНА | 1 | 1 |
| 3 | РОБИ ПЕКАРА | 2 | 2 |
| 4 | П МАРКЕТ | 1 | 1 |
| 5 | БРИНДЗА (Суботички пут) | 1 | 1 |
| 6 | X ТИМ | 0 | 2 |
| 7 | ПАНДА | 1 | 1 |
| 8 | КИТЕ | 1 | 1 |
| 9 | ИДЕА | 1 | 1 |
| 10 | ПОШТА | 1 | 0 |
| 11 | ГЛАВНА (код Војпута) | 1 | 1 |
| 12 | СМАРТ ДИРЕКТ | 1 | 1 |
| 13 | ГОРЕЊЕ | 1 | 1 |
| 14 | НИС | 1 | 0 |
| 15 | МЗ БАЈША | 2 | 2 |
| 16 | КАСАРНА | 3 | 3 |
| 17 | МИЋУНОВО | 1 | 1 |
| 18 | ДОМ УЧЕНИКА | 3 | 3 |

 **23 23**